"Košarka bez granica" u Beogradu: Stižu Bogdanović, Divac, Bjelica, Jokić, Popović, Stojaković - Hello! magazin\n“Košarka bez granica” u Beogradu: Stižu Bogdanović, Divac, Bjelica, Jokić, Popović, Stojaković\nNBA, FIBA i Košarkaški savez Srbije biće domaćini 17. izdanja #BWBEurope kampa u hali Žarkovo od 15. do 18. avgusta\nNBA, FIBA i Košarkaški savez Srbije danas su najavili da će 17. izdanje prestižnog kampa Košarka bez granica (Basketball without borders Europe), biti održano od 15. do 18. avgusta u sportskoj hali “Žarkovo” u Beogradu. Reč je o prestižnom događaju koji okuplja najbolje mlade evropske košarkaše, a NBA i FIBA prvi put će u Srbiji da primene program za globalni razvoj košarke, sa ciljem da dodatno popularišu ovaj sport na našim prostorima.\n-Veoma smo srećni što smo u prilici da predstavimo program kampa “Košarka bez granica” u Srbiji,” rekao je sportski direktor FIBA, Zoran Radović. “Beograd je grad koji živi za košarku, a naša zemlja je prava riznica talentovanih mladih igrača. Radujemo se što ćemo zajedno sa NBA i KSS okupiti najbolje mlade košarkaše i košarkašice iz Evrope, i što ćemo se još jednom uveriti u njihove kvalitete i potencijale tokom trajanja kampa.\n-KSS je oduševljen što ćemo ugostiti BWB Europe 2018, a želim da izrazim veliku zahvalnost našim prijateljima iz FIBA i NBA što su omogućili da se to ostvari. Naša zemlja je dala veliki broj talenata evropskoj i američkoj košarci, i samim tim, verujem da smo i zaslužili ovu privilegiju. Kao generalni sekretar Košarkaškog saveza Srbije, ali i kao bivši igrač, znam koliko će ovo da znači deci učesnicima kampa. Iskustvo trenera i košarkaša, entuzijazam domaćina, u kombinaciji sa izuzetnom ljubavi, posvećenosti i strasti prema ovom divnom sportu, će zajedno da doprinese jedinstvenom iskustvu za mlade talente. Radujemo se što ćemo biti u prlici da se vidimo sa starim poznanicima i nama dragim ljudima, ali smo ujedno oduševljeni što ćemo steći nove prijatelje. Beograd će još jednom da dokaže da je spreman da organizuje ovakve događaje na vrhunskom nivou, a uvereni smo da će svi uživati u kampu. Dragi prijatelji, dobrodošli!, rekao je Tomašević.\n-Održavanje kampa Košarka bez granica u Beogradu ima posebnu važnost za NBA, budući da je prvi kamp, održan pre više od 15 godina, okupio 50 mladih igrača iz istočne Evrope”, rekla je Kim Bohuni, potpredsednica NBA zadužena za međunarodnu košarku. “Ovaj region je duboko povezan sa košarkom, ima bogatu istoriju i tradiciju, a kvalitet igre koji primećujemo među talentovanim košarkašima na ovim prostorima, ali i u celoj Evropi, je na najvišem nivou. Radujemo se što ćemo omogućiti vrhunskim mladim igračima priliku da uče i da se takmiče jedni protiv drugih.


Golišave aktivistice PETA-e u Sarajevu - Klix.ba\nIspred Britanske ambasade\n1.8.2008. u 13:11\nLauren Bowey i Lucia Barber, aktivistice PETA-e, organizacije koja se bori za etički tretman prema životinjama, danas su u 12 sati ispred zgrade Britanske ambasade u Sarajevu održale mirni protest protiv ubijanja crnih medvjeda, zbog ceremonijalnih pokrivala za glavu kraljičine straže.\nAktivistice odjevene u bikini su još jednom pozvale kraljicu Elizabetu i britanskog ministra odbrane da prestanu sa bespotrebnim ubijanjem medvjeda.\n"Nakon Budimpešte, Bukurešta, Beograda danas smo u Sarajevu da pokažemo golu istinu koja se krije iza kapa kraljičine straže. Britanski ministar odbrane ima krvave ruke sve dok dozvoljava da se medvjedi ubijaju ni manje ni više nego zbog ukrasnih kapa," kaže PETA-in evropski koordinator Lauren Bowey.\nNakon Sarajeva, Lauren i Lucia idu u Zagreb, gdje će još jednom dići glas protiv ubijanja kanadskih medvjeda.\nPogledajte ispod nekoliko ekskluzivnih fotografija sa današnjeg protesta ispred Britanske ambasade u Sarajevu.


TOPICS:Aleksandar StanojevićFK BohumFK PartizanFudbalIzjavaSportTakuma Asano\nPosted By: Sport Extra 20/07/2021\nTakuma Asano se po prvi put od odlaska iz Partizana oglasio o vremenu provedenom u crno-belom dresu.\nJapanac je otkrio zbog čega je u poslednjoj sezoni u dresu Partizana igrao mnogo bolje nego u debitantskoj.\nPROČITAJTE JOŠ: CRNO-BELI SE NAMUČILI: Partizan PROMAŠIVAO, pa sa penala osvojio tri boda!\nVelike pohvale ima i na račun trenera Aleksandra Stanojevića.\nKada sve podvuče, uprkos nimalo prijatnom rastanku, novi fudbaler Bohuma se rado seća igranja u Humskoj.\n– Kada sam došao u Partizan razmišljao sam o tome da li ću moći da napokon izrazim svoj ego. Prošle sezone sam imao toliko samopouzdanja da sam uvek tražio loptu, čak i kada me nije išlo, potpuno siguran da ću postići gol. Naravno, napadači uvek imaju izražen ego, ali do sada ga nisam toliko osećao. Sada se psihološki potpuno drugačije osećam nego kada sam bio prethodno u Bundesligi. Na tom polju osećam da sam u Partizanu porastao ne za jedan, nego za dva nivoa.\nPROČITAJTE JOŠ: IVANOVIĆ: Mirno i bez pompe u kvalifikacije za Rusiju\nJAPANAC STIŽE: Asano u avionu za Beograd! (FOTO)\nKONAČNO JE NEKO PROGOVORIO: Šumaherov doktor otkrio…\nBe the first to comment on "JAPANAC KONAČNO PROGOVORIO: Asano o boravku u Partizanu i treneru Stanojeviću!"


eKapija | Na rafovima prodavnica u EU nema mesta za srpsku rakiju - Kvalitetna šljivovica skuplja i od viskija\nIzvor: Blic | Četvrtak, 15.03.2018.| 15:39\nNa rafovima prodavnica u EU nema mesta za srpsku rakiju - Kvalitetna šljivovica skuplja i od viskija\nRakiju, najviše šljivovicu, solidno proizvodimo i obilno pijemo, ali je, kako pokazuje statistika, izvozimo više nego simbolično. Razlog su objektivni problemi, ali i zablude domaćih proizvođača koji traže cenu za domaću rakiju i tri puta veću od američkog viskija.\nSa oko 500.000 tona proizvedene šljive, Srbija je četvrti proizvođač tog voća u svetu. Podaci Privredne komore Srbije pokazuju da čak 70% šljive završi u rakiji, a onda od tih 25 do 30 miliona litara, u inostranstvo izvezemo tek do 10%.\nTih izvezenih 2,5 miliona litara godišnje za 400 registrovanih proizvođača jakih alkoholnih pića u Srbiji, donese prihod do 15 mil USD, a trećina stiže iz Crne Gore.\n- Ograničavajući faktor da izvoz rakije bude veći, pre svega, jeste potražnja za njom, ali nedostaje i kvalitetan marketing domaće rakije. I naravno, ono što bi trebalo da bude osnovno pravilo da bi se postigao kvalitet koji traže zemlje Zapada, a to je da se rakija pravi od najkvalitetnijeg voća, a ne po starinskom načinu, kada je u rakiju odlazilo voće koje se ne jede sveže - kaže Dimitrije Ivanović, sektetar PKS za poljoprivredu.\nIako registrovani proizvođači jakih alkoholnih pića u Srbiji ispunjavaju zakonske uslove koji su veoma slični propisima u EU, čak i kada domaća rakija uspe da stigne do Berlina ili Pariza, tamošnji konzumenti prvo uoče da je skuplja od viskija, votke ili ruma, što je i najveći problem izvoza.\n- Cena je jako ograničavajući faktor izlaska na ino-tržišta, jer je praktično nemoguće biti cenovno konkurentan sa pićima druge vrste. Naime, cena inputa u proizvodnji domaćih destilata sedam puta je veća od proizvodnih inputa viskija, ili čak 15 puta veća nego cena koštanja votke. To i te kako utiče na cenu našeg prozvoda na rafu neke prodavnice u inostranstvu, pa bi šljivovica, na primer, bila tri do pet puta skuplja od poznate globalne marke američkog viskija - objašnjava Miloš Škorić, direktor prodaje i marketinga rakije Gorda.\n(Foto: Shutterstock.com / Valentyn Volkov)\nDa bi se stvorila globalna tražnja za našom rakijom, kako kaže, neophodna je direktna podsticajna pomoć države proizvođačima. Potom edukacija i razbijanje zablude da je najbolje ono što iz lampeka ode u drveno bure i u njemu odleži par godina i dobije boju, a zapravo takvu rakiju, koja je tako primila makar 0,01% druge organske primese niko na Zapadu neće da kupi, pogotovo po jakoj ceni.\n- To je, zapravo, naša najveća zabluda. Svi imamo nekog sa sela koji ima neku "dobru rakiju" koja se, naravno neprijavljena, prodaje najčešće za 500 do 800 dinara po litru, i kako onda ja kao proizvođač, kome samo dažbine prema državi iznose toliko, mogu da prodam bocu za 2.000 dinara? Takva tradicionalna proizvodnja ubija mogućnost da se postigne konkurentna cena i na domaćem tržištu - kaže Škorić.\nDijaspora traži piće\nIlustrativan pokazatelj toga ko ipak srpsku regularnu rakiju pije u inostranstvu jeste to što se ona najviše prodaje u SAD, Kanadi, Australiji i Austriji - gde živi jugoslovenska dijaspora.\n- Da bi se tražnja za srpskom rakijom proširila na ostale nacije, a time se uvećala i tražnja i prodaja, opet je neophodan dugogodišnji nacionalni plan koji bi uključivao ozbiljan marketing i aktivnosti u vidu globalne promocije - zaključuje Škorić.\nproizvodnja jakih alkoholnih\nrakija os šljive\nizvoz rakije od šljivce


Uzimanje brisa za PCR test na korona virus, ilustrativna fotografija\nMinistar spoljnih poslova Mađarske Peter Sijarto, u utorak 16. marta, tokom zvanične posjete Bosni i Hercegovini (BiH) uručio je donaciju od 40.000 PCR testova za BiH.\nSijarto je nakon sastanka sa ministricom spoljnih poslova BiH Biserom Turković istakao kako Mađarska konkretno pomaže BiH i da bi voljeli pomoći i oko nabavke vakcina jer mehanizam Svjetske zdravstvene organizacije za nabavku vakcina - COVAX ne funkcioniše kako bi trebalo.\n˝Voljeli bismo da vam možemo pomoći i sa vakcinama, ali nažalost, centralna nabavka vakcina koja se obavljala u Briselu bila je bezuspješna. Nasuprot ugovora koji je potpisan dobijamo mnogo manje vakcina i u mnogo dužem vremenskom periodu nego je to dogovoreno. Nas je spasilo što smo sa istoka nabavili veliku količinu vakcina˝, rekao je Sijarto.\nMinistrica Turković rekla je kako brojno stanovništvo u BiH treba vakcinisati i da je na ovom polju potreban snažniji angažman EU.\n˝Tako bi se poslala važna poruka zemljama zapadnog Balkana da taj region nije zaboravljen i da će u budućnosti biti dio Evropske unije˝, istakla je Turković te je dodala da raspodjela vakcina u okviru COVAX mehanizma mora biti pravednija\n˝Imajući u vidu slabosti COVAX mehanizma i činjenicu da nismo još uvijek dobili naručene i plaćene vakcine, smatram da raspodjela vakcina mora biti ravnomjernija i pravednija˝, dodala je Turković.\nBiH i dalje čeka na prve isporuke vakcina koje su ugovorene u septembru 2020. godine sa COVAX mehanizmom u okviru Globalne alijanse za vakcine (GAVI), prema kojem u BiH treba stići 153.600 doza vakcine AstraZeneca i 23.000 doza cjepiva Pfizer-BioNtech. U tu svrhu su FBiH i drugi bh. entitet Republika Srpska (RS), izdvojili skoro 13 miliona dolara.\nFBiH dobila je 12. marta od Srbije 5.000 doza vakcina protiv COVID-a 19, proizvođača AstraZeneca. Riječ je o vakcinama namijenjenim zdravstvenim radnicima ovog entiteta.\nIstovremeno, Republika Srpska do sada je u dva kontingenta nabavila oko 40 hiljada vakcina Sputnjik V kojima su vakcinasani zdravstveni radnici u ovom entitetu. Republika Srpska ukupno je naručila 100 hiljada doza vakcine Sputnik V kojima će biti vakcinisani i radnici i korisnici osoba za starija lica te ostale rizične grupe građana.\nNa sastanku Sirjarta i Turković razgovarano je i o problemu migracija te o evropskom putu BiH i jačanju ekonomskih odnosa.


U narednih nekoliko godina biće 150 miliona “klimatskih" izbeglica - Biznis i Finansije\nHome\tVestiPolitika i društvo\tU narednih nekoliko godina biće 150 miliona “klimatskih“ izbeglica\nU narednih nekoliko godina biće 150 miliona “klimatskih“ izbeglica\nDo 2050. godine će oko 150 miliona ljudi biti primorano da napusti svoje domove zbog posledica klimatskih promena, procenjuje UN. U Keniji se već sada u izbegličkim logorima nalazi oko 200.000 „klimatskih“ izbeglica iz Somalije, a njihov broj se velikom brzinom povećava.\nOvi ljudi su žrtve uglavnom suša, poplava, oluja i drugih katastrofa koje je prouzrokovao ljudski nemar prema planeti. Najvažnije je, poručuju iz Ujedinjenih nacija, pomoći im, regulisati njihov status i sprečiti uzroke daljih nepogoda.\nProfesor prava Valter Kalin smatra da najveću odgovornost za ovakvu situaciju snose razvijene zapadne zemlje koje i emtuju najviše uljen-dioksida – on širom sveta drži predavanja o ovoj problematici. Kalin tvrdi da su klimatske izbeglice trenutno bez ikakvih prava jer širom sveta “ne postoje uredbe koje definišu njihova prava, kao u slučaju političkih izbeglica. Nije definisana ni obaveza njihovog prihvatanja u susednim zemljama, niti vrsta zaštite koju mogu dobiti “.\nDalje, katastrofe obično pogađaju one koji su ih najmanje i izazvali, tj slabije ekonomije koje nemaju kako da budu zagađivači. Jedan od zaključaka UN-ove konferencije o klimatskim promenama 2011. u južnoafričkom gradu Durbanu bio je i osnivanje „zelenog klimatskog fonda“, namenjenog pomoći zemljama koje se suočavaju sa klimatskim promenama. U početni kapital fonda uplaćeno je 30 milijardi evra, a predviđeno je da se do 2020. godine ova suma poveća na 100 milijardi godišnje. Ovaj novac biće korišćen za prevenciju ali i saniranje već nastalih posledica klimatskih promena.


Aivo Orav,šef Delegacije EU u Podgorici\nJavni servisi moraju biti nezavisni i zaštićeni od neprikladnog uticaja i političkog pritiska bilo koje strane, poručio je šef Delegacije EU u Crnoj Gori, Aivo Orav.\nOn je dodao da je od ključnog interesa za demokratiju da novinari slobodno izvještavaju o “vrućim” temama.\nNa regionalnoj konferenciji “Značaj i pozicija istraživačkog novinarstva u javnim servisima na zapadnom Balkanu“, koja se održava u Podgorici, Orav je rekao da je od ključnog interesa za demokratsko društvo da novinari slobodno izvještavaju o „vrućim“ temama poštujući u isto vrijeme etičke standarde.\n„Javni emiteri trebalo bi da budu predvodnici tog procesa. Oni igraju ključnu ulogu u oblikovanju medijskog prostora i kulture novinarstva. Zato se moraju pridržavati najvećih etičkih standarda. To je i razlog što treba da ostanu nezavisni i zaštićeni od neprikladnog uticaja i političkog pritiska bilo koje vrste“, naveo je šef Delegacije EU.\nOn je dodao da je EU pomno pratila nedavne događaje u vezi sa članovima Savjeta RTCG.\n„Savjet je podržao osnivanje istraživačkog deska i nadam se da će podrška ostati nepromijenjena. Ponosni smo što finansiramo Mehanizam, a treba i vi da budete ponosni“, kazao je Orav.\nSloboda izražavanja i medija, kako je kazao, jedna su od fundamentalnih evropskih vrijednosti i ključni element pristupanja Crne Gore EU.\n„Nezavisni, plurastički i snažni mediji osnova su svakog društva“, kazao je Orav.\nOn je podsjetio da je Evropska komisija u Izvještaju iz 2016. zabilježila da Crna Gora nije napravila nikakav napredak u oblasti slobode medija.\n„Ta procjena se zasniva na nedostaku napretka u istragama napada na novinare i medije, slabe mehanizme samoregulacije i izazove u shvatanju uloge medija. Nadamo se da ćemo moći da zabilježimo pozitivan razvoj događaja u oblasti slobode medija u aprilu, kada izlazi sljedeći izvještaj. U ovom procesu svi imate važnu ulogu. Neka mehanizam nastavi da funkcioniše“, poručio je Orav.


Na tržištu Srbije mBanking Addiko banke je najbolje rangirana bankarska aplikacija - Biznis Telegraf.rs\n12/12/19 | 14:11\nPrema podacima sa Google Play-a i App Stora, i ocenama korisnika ovih platformi, mbanking aplikacija Addiko banke je najbolje rangirana u kategoriji bankarskih aplikacija na tržištu Srbije sa prosečnom ocenom 4,6\nUsluga Addiko banke koja je predstavljena početkom godine – mKredit - sastavni je deo ovog jedinstvenog mbanking eko sistema koji vremenom raste kroz različite funkcionalnosti i proizvode, u zavisnosti od potreba klijenata za novim digitalnim uslugama.\nOsim kredita kroz mobilnu aplikaciju, klijenti mogu da podnesu i zahtev za dozvoljeni minus u samo nekoliko klikova. Podnošenje zahteva za mKredit moguće je 24 sata dnevno, a odluka se donosi za nekoliko minuta i bez odlaska u ekspozituru.\nMaksimalni iznos kredita je 600.000 dinara, sa periodom otplate od 12 do 60 meseci i fiksnom mesečnom ratom tokom celog perioda otplate. Pozajmica po tekućem računu se odobrava do visine prosečne plate. Korisnik mKredita dokumentaciju u ovom procesu potpisuje unosom personalizovanog PIN-a.\nKompletna dokumentacija se čuva u samoj mbanking aplikaciji i dostavlja se klijentu na mejl. Klijenti su posebno prepoznali prednost odobravanja kredita vikendom i za vreme praznika, kada se obavljaju naveće kupovine.


pink.rs | ODLAZAK ŠAMPIONA: Po ovim ulogama ćemo pamtiti LEGENDARNOG Glogovca! (FOTO+VIDEO)\nODLAZAK ŠAMPIONA: Po ovim ulogama ćemo pamtiti LEGENDARNOG Glogovca! (FOTO+VIDEO)\nSine, znaš kako se postaje šampion? Tako što izađeš na teren kad je najteže, i pobediš, jedna je od rečenica koja će svima ostati urezana u pamćenje.\nIzvor: Pink.rs, Tanjug, Foto: Tanjug\nTužna vest o smrti legendarnog srpskog glumca Nebojše Glogovca ovog jutra obišla je region. Nakon kraće i teške bolesti on je izgubio bitku za život, a ostaće upamćen kao jedan od najboljih srpskih glumaca.\nNjegova karijera obiluje brojnim ulogama na filmu, televiziji i u pozorištu za koje je dobio domaća i međunarodna priznanja.\nRođen je 30. avgusta, 1969. u Trebinju, u porodici sveštenika Milovana i krojačice Milene Glogovac. Glogovac je pre desetak dana hitno primljen u Institut za onkologiju, a tada su mediji pisali da je glumac teško bolestan i da je njegovo zdravstveno stanje ozbiljno.\nPrvu ulogu ostvario je u seriji "Bolji život", u kojem igrao školskog druga Slobodana Bobe Popadića, a prvu glavnu ulogu ostvario je u filmu "Ubistvo sa predumišljajem", gde je tumačio lik Bogdana.\nOstaće upamćen i po ulozi u filmu "Nebeska udica" u kom je imao ugrao glavnu ulogu Kaje, mladog i perspektivnog košarkaša. Jedna scena iz ovog filma postala je viralna, a njom su poslednjih dana Glogovcu pružali podršku korisnici društvenih mreža.\nSine, znaš kako se postaje šampion? Tako što izađeš na teren kad je najteže i pobediš - čuvena je rečenica iz "Nebeske udice" koju svi pamte.\nGlogovac je imao zapažene uloge i u serijama "Porodično blago", "Vratiće se rode", kao i u filmovima "Munje", "Hadersfild" i mnogim drugim.


Podrška kubanskim vlastima: 100.000 ljudina ulicama Havane\nPodrška kubanskim vlastima: 100.000 ljudi na ulicama Havane\nViše od 100.000 Kubanaca okupilo se na jednom trgu u Havani kako bi izrazili podršku vladi nedelju dana nakon uličnih nemira, nasilja i vandalizma u kojima su učestvovali protivnici vlasti.\n„Od ranog jutra okupilo se više od 100.000 ljudi podstaknuti željom da zaštite svoju zemlju od stranog mešanja, kao i od potresa koji se provociraju na ostrvu kako bi se izazvali socijalni nemiri i dovelo do političke destabilizacije“, navodi se u saopštenju Ministarstva spoljnih poslova objavljenom na Tviteru.Podršku su pružili i predsednik Kube Migel Dijas-Kanel kao i bivši predsednik Raul Kastro.Podsetimo, prvi veliki protesti su se dogodili 11. jula u deset administrativnih jedinica Kube, u kojima je učestvovalo hiljade ljudi. Zahtevi protestanata su „održavanje slobodnih izbora“ i rešavanje socijalnih problema. Ministar spoljnih poslova Kube Bruno Rodrigez izjavio je da je vlada SAD kriva za incidente od 11. jula.Američki predsednik Džo Bajden izjavio je da SAD razmatraju da „pomognu kubanskom narodu“, ako tu mogućnost ne iskoristi vlada zemlje.Moskva je pozvala Vašington da se ne meša u unutrašnje stvari Kube, da Kubancima dozvoli da sami odluče o svojoj sudbini.\nsvet, vlada, podrška, kuba\n21:59 17.07.2021 (Osveženo: 22:22 17.07.2021)\n© Miguel Fernández Martínez Podrška kubanskim vlastima: 100.000 ljudina ulicama Havane\n„Od ranog jutra okupilo se više od 100.000 ljudi podstaknuti željom da zaštite svoju zemlju od stranog mešanja, kao i od potresa koji se provociraju na ostrvu kako bi se izazvali socijalni nemiri i dovelo do političke destabilizacije“, navodi se u saopštenju Ministarstva spoljnih poslova objavljenom na Tviteru.\nPodršku su pružili i predsednik Kube Migel Dijas-Kanel kao i bivši predsednik Raul Kastro.


NEMA ZABRANE: Crnogorski ministar unutrašnjih poslova tvrdi da srpski intelektualci mogu u CG! | Happy BSC portal\nNEMA ZABRANE: Crnogorski ministar unutrašnjih poslova tvrdi da srpski intelektualci mogu u CG!\nCrnogorski ministar unutrašnjih poslova Mevludin Nuhodžić rekao je danas u skupštini da na graničnim prelazima ne postoji mera zabrane ulaska srpskim državljanima Matiji Bećkoviću, Dejanu Miroviću, Aleksandru Rakoviću i Čedomiru Antiću.\n- Vlada je 4. novembra saopštila da nisu postojali nikakvi tajni spiskovi nepoželjnih osoba, već da nadležni državni organi u svakom konkretnom slučaju procenjuju kako bi lica svojim delovanjem mogla da ugroze zaštićene vrednosti u interesu Crne Gore i njenih građana- rekao je Nuhodžić, odgovarajući na pitanje poslanika Demokratskog fronta Jovana Vučurovića.\nOn je dodao da je od početka ove godine Agencija za nacionalnu bezbednost dala negativnu procenu s aspekta bezbednosti za jednu osobu, ali da je ponovnim bezbednosnim proverama utvrđeno da, usled promenjenih okolnosti više ne postoje razlozi za zabranu ulaska tog lica.\nMIGRANTSKA KRIZA: U Sloveniji u januaru povećan broj ilegalnih prelazaka granice\nHRVATI U ŠOKU: Državni tužilac priznao da je mason!\nODGOVORNOST: Dodik danas otvara pitanje Komšićeve odgovornosti\nHRVATSKA: Inauguracija primerena, obrćanje uravnoteženo\nU EMISIJI "POSLE RUČKA"(15.30) Da li su ovo poslednji trzaji Mila Đukanovića?


Uticaj gasa na motor\nKARBURATORSKI SISTEM UBRIZGAVANJA\nTNG u tecnom stanju izlazi iz rezervoara preko multiventila (koji preko spoljašnjeg punjenja služi i za punjenje TNG-a) i krece se ka motou putem jedne cevi na kojoj se nalazi jedan elektroventil koji omogucava prelaz gasa samo sa upaljenim motorom i prekidacem na poziciji gasa. U motoru se nalazi isparivac gde TNG ulazi i trpi smanjenje pritiska koji ga dovodi u gasovito stanje. Od isparivaca TNG stiže u mešac vazduh/plin koji se nalazi u usisnom kolektoru i obavlja funkciju doziranja smese u optimalnoj meri u trenucima vece potrošnje i emisije izduvnih gasova, te doziranja smese gasa proporcionalno sa zahtevima rada motora predstavljena podpritiskom koji se stvara u rasporedivanju smese.\nMONO-POINT SISTEM UBRIZGAVANJA\nTNG u tecnom stanju izlazi iz rezervoara preko multiventila (koji preko spoljašnjeg punjenja služi i za punjenje TNG-a) i usmerava se u motor putem jedne cevi na kojoj se nalazi elektroventil TNG koji omogucava prelaz gasa samo kad je motor upaljen i sa prekidacem pozicioniranim na gas.\nU motoru se nalazi isparivac gde TNG ulazi i trpi redukciju pritiska koja ga dovodi u gasovito stanje , od redukto-ra TNG sustiže mešac vazduh/gorivo koji se nalazi na usisnoj grani i obavlja funkciju doziranja optimalne smese u terminima vožnje, potrošnje i emisije izduvnih gasova, te doziranja smese gasa proporcionalno zahtevima rada motora predstavljena podpritiskom koji se stvara u rasporedivanju smese. Prekidac/indikator mod.096 izmedu ostalih funkcija omogucava pokretanje uvek na benzin sa automatskim prelazom na gas putem aktiviranja elektroventila Start-Petrol i time omogucava selekciju goriva u željenom trenutku, te vizualizira kolicinu TNG-a u rezervoaru. Za vreme rada na gas elektronicki emulator (ili kablovi za prekid rada ubrizgivaca) prekida dovod benzina u motor, dok za vreme rada na benzin odvod smese TNG-a u motor je prekinut elektroventilom TNG-a.\nLAMDA-KONTROL SISTEM UBRIZGAVANJA\nTNG u tecnom stanju izlazi iz rezervoara pomocu multiventila (koji preko spoljašnjeg punjenja služi i za punjenje TNG-a) i usmerava se prema motoru putem jedne cevi na kojoj se nalazi jedan elektroventil TNG koji omogucava prolaz gasa samo sa upaljenim motorom i sa prekidacem na poziciji gasa. U motoru se nalazi isparivac SE 81 STEP MOTOR gde TNG ulazi i trpi smanjenje pritiska koji ga pretvara u gasovito stanje, od isparivaca TNG dolazi do mešac a vazduha i gasa koji se nalazi na usisnom kanalu i obavlja funkciju doziranja smese gasa proporcionalno zahtevima motora, predstavljena podpritiskom koji se stvara u rasporedivanju smese. Smesa vazduh/plin održava se konstantno u proporcionalnom odnosu pomocu kompjutera LCS/2 koji se aktivira na znak lambda sonde varirajuci optimalno i kontinuirano dovodom gasa u motor preko elektromehanickog linearnog atuatora, tako da osigura optimalnu smesu za vožnju, potrošnju i emisiju izduvnih gasova.\nKompjuter LCS 2 izmedu ostalih funkcija omogucava pokretanje na benzin sa automatskim prelazom na gas i pomocu prekidaca sa pokazivacem dozvoljava da se u svakom trenutku izabere željeno gorivo imajuci uvid u nivo gasa koji se nalazi u rezervoaru. Lambda Control System/2 je elektronski autoregistrirajuci sistem: ne zahteva manualne regulacije i ima kapacitet automatskog prilagodavanja na razlicitim uslovima okoline i upotrebe vozila osiguravajuci optimalnu smesu za vreme vožnje, potrošnje i emisije izduvnih gasova. LCS/2 vodi elektronski regulaciju smese gasa omogucavajuci faktoru lambda da postigne zatraženu vriednost na svim nivoima zahvaljujuci 2 elektromahanicka atuatorira. Jedan atuator je instaliran izmedu ispativaca i mešac a i dozira kolicinu gasa na srednje i visoke nivoe (att-max) dok drugi atuator od isparivaca pritiska reguliše smesu gasa optimalnu za funkcionisanje rada motora na nivou minimum (att-min),održavajuci je stabilno i kad su sa elementima kao što su klima, servo volan u funkciji. tokom rada na gas elektronski emulator (ili kablovi za prekid rada na ubrizgivacima) prekine dovod smese benzina u motor, dok tokom rada na benzin smesa TNG-a u motor je prekinuta sa strane elektroventila TNG-a.\nŠto se tice samog korišcenja zaista treba sesti u bilo koji automobil sa SEKVENCIJALNIM sistemom i provozati se. Prvo ce Vas privuci izuzetno mali prekidac za prebacivanje gas-benzin a koji je senzorskog tipa i sa pokazivacem nivoa gasa. Svako startovanje automobila je na benzin, prebacivanje na gas je odredeno temperaturom motora i brojem obrtaja.\nDa rezimiramo: SEKVENCIJALNI SISTEM je uredaj konstruisan tako da ugradnjom u Vaše vozilo Vi kao korisnik ne osetite nikakvu razliku u kvalitetu vožnje, performansama, niti da imate ikakvih problema tokom eksploatacije. Jedinu razliku osetice Vaš novcanik, koji ce „davati“ duplo manje novca za gorivo i Vaš automehanicar koji nece imati šta da radi na Vašem motoru jer 20-godišnje iskustvo dokazuje da motori koji koriste TNG mnogo duže traju i pouzdanije rade.\nAuto Servis "TADIĆ" d.o.o. Nikšić


Ilustracija (Foto Tanjug/Bojan SlavkoviÄ‡)\nPetković navodi da su Zoran Tomović, Jovan Takov i Dragiša Vlašković napadnuti i pretučeni bez ikakvog povoda i razloga.\n"Nikoga nisu provocirali, već su postali mete samo zato što su Srbi. Beograd od početka izbijanja krize poziva na uzdržanost i mir, a Srbi sa severa Kosova i Metohije, koji samo brane pravo na slobodu, ni jednog trenutka nisu dali nikakav povod za ovakvu primenu sile", stoji u saopštenju.\nNapominje da fizičko nasilje, maltretiranje i napad na srpski narod neće tolerisati.\n"Da budem sasvim jasan. Za današnji stravičan incident direktno je odgovoran Aljbin Kurti, kome je od samog početka krize jedini cilj nasilje i odmazda nad golorukim narodom na severu pokrajine, koji samo brani svoje pravo na život. Kao što smo više puta upozoravali, reč je o čoveku spremnom na ogoljeno nasilje zarad ostvarenja svojih političkih ciljeva", istakao je Petković.\nDodao je da je jasno da Kurtija ne zanima dijalog, ni rešenje krize izazvane nepoštovanjem Briselskog sporazuma, "već ga zanima da na silu pokušava da osvoji sever Kosova".\n"Zbog toga molim Srbe da ostanu pribrani i mirni, da ne nasedaju niti odgovaraju na provokacije kojih će sigurno biti, jer to je jeste cilj onih koji su danas izveli ovakav akt bezumlja", zaključuje se u saopštenju direktora Kancelarije za KiM.\n29.06.2022 Napadnuta ekipa Hitne pomoći u Lapljem Selu. U društvu napadača bio i komandir policije u Gračanici (2262)\n29.06.2022 Filipović: Nikoli se stavljaju na teret reči za koje tvrdi da nije izgovorio (1282)\n29.06.2022 Kosovska vlada uspostavlja reciprocitet sa Srbijom za lične karte i registarske tablice (710)\n29.06.2022 Kancelarija za KiM: Načelniku Kosovsko-pomoravskog okruga oštećen automobil (596)\n29.06.2022 ’’Odluka Prištine da zabrani srpske lične karte i registarske oznake je direktan udar na Srbe’’ (263)


Dve najvažnije i najteže teme, koje prvo treba staviti na dnevni red, kada se govori o novom Zakonu o visokom obrazovanju su kadrovi i finansiranje i o tim temama još nema konsenzusa, izjavio je ministar prosvete, nauke i tehnološkog razvoja, Srđan Verbić.\nOn je, na sastanku radnih grupa za izradu Modela zakona o visokom obrazovanju, rekao da svi ostali elementi već imaju neku vrstu konsenzusa, ali da će o tome kako se finansira i ko se sve bira u zvanje i na koji način, biti potrošeno još dosta reči.\n"Iz onoga što sam video kao rezultate rada radnih grupa, vidim da i dalje ne postoji saglasnost oko toga kako bi trebalo da izgleda finansiranje. Većina članova radnih grupa je za veću ulogu univerziteta, odnosno za veću integraciju univerziteta, dok su sami članovi radne grupe za finansiranje visokog obrazovanja bili za to da nosioci delatnosti i dalje budu fakulteti", rekao je Verbić.\nMinistar je skrenuo pažnju na to da je početa priča o vanrednim parlamentarnim izborima, te da ovaj posao ne može da se radi dok traju izbori, ali da ono što jeste jako važno da tim koji je sada na okupu napravi Nacrt zakona o visokom obrazovanju.\n"I da taj Nacrt ostane ne kao zaveštanje jednog ministarstva, već zaveštanje akademske zajednice, kao zajednički stav šta treba menjati i da onda sledeća Vlada ima jedan ozbiljan, dobro promišljen Nacrt zakona", rekao je Verbić i dodao da polaže velike nade u ono što je pred nama, kao i da su rezultati radnih grupa najbolji mogući manifest koji govori šta je želja da se promeni.\nOn smatra da može da nastane novi, kvalitativno bolji Zakon o visokom obrazovanju i da postoji kritična masa i dovoljan broj kvalitetnih, važnih ljudi koji na tome rade.\nRektor Univerziteta u Beogradu i predsednik Konferencije univerziteta Srbije (KONUS) Vladimir Bumbaširević istakao je da nije lako u akademskoj sredini imati jedinstven stav u pogledu iznalaženja optimalnih rešenja, ali i da su svi u radnim grupama na umu imali unapređenje kvaliteta visokog obrazovanja, što, prema njegovom mišljenju, i jeste cilj menjanja zakona- unapređenje postojećeg stanja.\n"U zakon koji se bude predložio, treba da budu ugrađeni i opšte prihvaćeni principi autonomije univerziteta, ne samo upravljanja, već i ona koja se odnosi na nastavni proces- sadržaj, način izvođenja nastave, izbor učesnika, odnosno profesora i drugi bitan princip- jedinstvo nastave i istraživanja", rekao je Bumbaširević.\nPrema njegovim rečima, ti principi postoje u akademskoj sredini više od dva veka, a potvrđeni su pre 28 godina, 1988. godine u Bolonji, potpisivanjem Magne karte univerzitatum, koju je potpisalo više od 800 univerziteta iz 80 zemalja sveta.\nBumbaširević je rekao da je veoma važno istaći da bez obzira na rešenja koja se budu iznašla i ugradila u novi zakon, bez adekvatne finansijske podrške, povećanje kvaliteta biće teško izvodljivo i naglasio da ova i svaka buduća Vlada to mora uzeti u obzir.\nPredsednik Nacionalnog saveta za visoko obrazovanje, Dejan Popović, rekao je da je važeći Zakon o visokom obrazovanju ("Sl. glasnik RS", br. 76/2005, 100/2007 - autentično tumačenje, 97/2008, 44/2010, 93/2012, 89/2013, 99/2014, 45/2015 - autentično tumačenje i 68/2015) nepromenjen traje 11 godina i da je, kako kaže, na neki način položio test vremena, jer je počivao na premisama koje su tada bile prihvatljive većini akademske zajednice Srbije.\n"Nikada nećemo postići apsolutan konsenzus, što je normalno, ali postoje vrednosti koje delimo i koje će biti ugrađene u novi zakonski projekat. Prvi put posle 2004, kada smo radili na važećem Zakonu, ovakva sinergija i ovoliki broj pripadnika akademske zajednice uključen je, što svedoči o značaju koji pridajemo temama kojima se bavi novi zakon o visokom obrazovanju", rekao je Popović.\nNa sednici radnih grupa za izradu Modela zakona o visokom obrazovanju govorio je i predsednik Stručnog tima za reformu visokog obrazovanja Vladica Cvetković i predstavljeni su izveštaji i zaključci radnih grupa.\nIzvor: Vebsajt Tanjug, 18.01.2016.


Pojedini objekti u STOP SHOP ritejl parku sa skraćenim radnim vremenom - GEM info\nPojedini objekti u STOP SHOP ritejl parku sa skraćenim radnim vremenom\n24. marta 2020. 24. marta 2020. Redakcija 0 Comments stop shop, stop shop Lazarevac\nNakon uvođenja novih mera Vlade Republike Srbije, i odluke o zatvaranju svih objekata, kafica, restorana, STOP SHOP obaveštava da je radno vreme ritejl parkova u narednom periodu je od 10h do 15h.\nPovodom situacije nastale pojavom pandemije COVID-19, kao i u svim zemljama u kojima je Immofinanz prisutan, iz kompanije navode da posluju u skladu sa međunarodnim standardima, zakonima Republike Srbije i propisima lokalnih samouprava.\nU saopštenju navode da u svih deset STOP SHOP objekata u Srbiji slede preporuke i uputstva Svetske zdravstvene organizacije i Ministarstva zdravlja Republike Srbije. Kontinuirano obavljaju sanitizaciju i dezinfekciju kako bi obezbedili bezbedno okruženje za posetioce i zaposlene.\nS tim u vezi, u skladu sa propisima koje je definisala Vlada Srbije, kao i lokalne vlasti, Immofinanz je doneo odluku o skraćenju radnog vremena u svih deset STOP SHOP objekata u Srbiji. Imajući u vidu da je zatvaranje prodavnica pojedinačna poslovna odluka svakog zakupca, kompanija Immofonanz ne može doneti odluku u njihovo ime.\nSve dalje odluke ili eventualna zatvaranja, u narednom periodu biće takođe donete u skladu sa merama i propisima koje odrede nadležni organi.\nShare the post "Pojedini objekti u STOP SHOP ritejl parku sa skraćenim radnim vremenom"\n← Auto-moto savez Srbije: Na raspolaganju smo svim nadležnim institucijama\nJoš 54 osobe zaražene koronavirusom u Srbiji →


Četiri puta godišnje u Kikindi i Severnobanatskom okrugu: Redovna provera ispravnosti sirena za uzbunjivanje · gradski.online\nČetiri puta godišnje u Kikindi i Severnobanatskom okrugu: Redovna provera ispravnosti sirena za uzbunjivanje\nKIKINDA- Sektor za vanredne situacije obaveštava Kikinđane da će se 2. marta, tačno u 12 sati, obaviti prva redovna provera ispravnosti sirena za uzbunjivanje.\nReč je o uobičajenoj kvartalnoj proceduri održavanja stanja stalne funkcionalne ispravnosti sistema za javno uzbunjivanje, od strane operativnog centra 112.\nRedovnom kvartalnom proverom sistema za javno uzbunjivanje biće obuhvaćen ceo Severnobanatski upravni okrug. To znači da će se sirene, u podne, oglasiti i u Senti, Kanjiži, Novom Kneževcu, Adi i Čoki.\nSirene će se ponovo oglasiti u junu, septembru i decembru, prve srede u mesecu. Tačno u podne, emitovaće se znak “prestanak opasnosti” u vidu jednoličnog tona, u trajanju od 60 sekundi.\nPrethodnoIz “Toplane” najavljuju: U sredu, centar Kikinde bez daljinskog grejanja\nSledećePovoljnija epidemijska situacija u Kikindi: Vakcinalni punk u Mikronaselju pred zatvaranjem


Užički većnici utvrdili treći rebalans budžeta – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta\nUžički većnici utvrdili treći rebalans budžeta\nNa juče održanoj sednici Gradskog veća utvrđen je treći ovogodišnji rebalans gradskog budžeta prema kome su izvršena usklađivanja u skladu sa dinamikom izvršenja prihoda i rashoda u ovom periodu godine. Istovremeno, prihodovna strana strana je uvećana za 42 miliona dinara, te sada, posle trećeg rebalansa, budžet iznosi 3,217 milijarde dinara.\nPred članovima Veća bio je i izveštaj o izvršenju odluke o budžetu za prvih devet meseci ove godine, kao i utvrđivanje predloga odluka o prosečnim cena kvadratnog metara nepokretnosti kod određivanja poreza na imovinu za narednu godinu.\nSaglasnost je data i na informaciju o stepenu usklađenosti planiranih i realizovanih aktivnosti koje se odnose na programe poslovanja gradskih javnih preduzeća za prva tri kvartala 2019. godine i izmene programa poslovanja javnih preduzeća „Užice razvoj“ i „Veliki park“.Na ovoj sednici donesene su i odluka koja se odnosi na postupak unutrašnjeg uzbunjivanja, kao i naredba koja reguliše plan za postupanje u slučaju velikih snežnih padavina na teritoriji Užica.\nUhapšen zbog 56 kilograma marihuane\nVečeras u Arilju promocija knjiga Neleta Karajlića\nredakcija nov 19\nKK Sloboda poraženi od ekipe Dunava iz Beograda\nBogojavljensko plivanje na Zlatarskom jezeru otkazano\nIzveštaj Zavoda za javno zdravlje\nArilje, Bajina Bašta, Čajetina, Nova Varoš, Požega, Priboj, Prijepolje, Užice


Raspored - Radio Slobodna Evropa, Ponedjeljak/ponedeljak 4 juli/srpanj 2011\nU ovoj emisiji možete čuti: - Šta se danas može očekivati u Haškom tribunalu gde se Ratko Mladić drugi put pojavljuje pred sudijama? - Kako se u Beogradu i Prištini reaguje na postignuti sporazum dveju strana? - Predstavnici institucija i političari iz Srbije pristupili su Savetodavnom odboru LGBT udruženja. Tim povodom za RSE govori jedna od članica, predsednica Skupštine Srbije Slavica Đukić Dejanović. - Čućete i kako se na Omladinskoj radnoj akciji u Vrnjačkoj Banji okuplo oko 100 mladih volontera iz bivših jugoslovenskih republika.\nU ovoj emisiji možete čuti: - Kakve su reakcije na jučerašnji incident na Tari kada je na čamac crnogorskog raftera bačena šok bomba iz camca u kome su bili rafteri iz Republike Srpske? - Osim najvećeg turističkog talasa, jul na donosi i početak ljetnjih festivala na crnogorskom primorju.\nU ovoj emisiji možete čuti: - Kako je proteklo drugo Mladićevo pojavljivanje pred sudijama Haškog tribunala? Čućete reakcije iz Beogarda i Sarajeva. - Kako se u Beogradu i Prištini reaguje na postignuti sporazum dveju strana? - Predstavnici institucija i političari iz Srbije pristupili su Savetodavnom odboru LGBT udruženja. Tim povodom za RSE govori jedna od članica, predsednica Skupštine Srbije Slavica Đukić Dejanović. - Čućete i kako se na Omladinskoj radnoj akciji u Vrnjačkoj Banji okuplo oko 100 mladih volontera iz bivših jugoslovenskih republika.\n- U današnjoj emisiji prenosimo kako je proteklo drugo pojavljivanje Ratka Mladića pred haškim Tribunalom, te zašto je udaljen iz sudnice. - Naši reporteri istovremeno su bili u centru Sarajeva sa nekoliko stotina članova bh. udruženja koja okupljaju bivše logoraše, porodice žrtava, žrtve i boračku populaciju, koji su se okupili na skupu pod motom "Svi smo mi svjedoci", gdje su pratili Mladićevo izjašnjavanje o krivici pred Haškim tribunalom. - Objavljujemo i ko će zamijeniti suspendovanog glavnog tužioca BiH Milorada Barašina\nU emisiji možete čuti: - Tražimo odgovore na pitanja kako se u Sarajevu i Beogradu reagovalo na incident kojeg je u Haškom sudu napravio optuženi Ratko Mladić - Zbog čega se na rijeci Tari svađaju rafteri iz Crne Gore i oni iz bh. entiteta zvanog Republika Srpska


Šampiona ABA lige odlučiće fajnal-for, Foto: Starsport\nČekaju se predlozi\nČavlović očekuje od klubova kao vlasnika takmičenja da iznesu plan A i plan B\nObjavljeno: 15.03.2020. 12:47h\nABA liga je trenutno suspendovana, tačnije takmičenje je prekinuto pred poslednje kolo ligaškog dela takmičenja, zbog pandemije koronavirusa.\nDomagoj Čavlović nema ništa protiv ideje da se igra fajnal-for umesto plej-ofafoto: Printscreen/Youtube/ABA liga j.t.d.\n- Mislim da niko ne želi da se liga završi za zelenim stolom i da tako bude odlučen šampion. Ni klubovi, ni navijači. Teško je u ovom momentu jasno prevdideti kako će se završiti ABA liga pošto je ostalo da se odigra jedno kolo ligaškog dela koje dosta toga odlučuje. Da je ono odigrano imali bismo lakši posao da pronađemo pravi scenario. Želimo da održimo telefonsku konferenciju da čujemo predloge klubova pošto su oni vlasnici lige, da napravimo neki plan A i plan B - rekao je Čavlović za "Maxbetsport" i dodao:\n- Ne bi loše rešenje bilo da u ovakvim vanrednim okolnostima organizujemo završni turnir, fajnal-for umesto plej-ofa. Naravno, ponavljam, o tome treba da se izjasne klubovi, oni su ti koji donose odluke. Moje je mišljenje da treba da se odigra to poslednje kolo, ako treba i bez publike, kako bi se iskristalisala situacija na tabeli. Posle toga ćemo da vidimo kako da odigramo završni deo. Meni se dopada ideja fajnal-fora.\nABA ligaDomagoj ČavlovićKK PartizanKK Crvena zvezdaKK BudućnostRegionalna košarkaRegionalna košarkaška ligaJadranska ligaFajnal-forFajnal-for ABA lige


Novi Sad, 28. novembar 2015. - Skupština AP Vojvodine bila je juče mesto na kom su se okupili studenti turizmologije i hotelijerstva iz čak 11 zemalja sveta. II Međunarodni kongres studenata turizma i hotelijerstva ,,#MEKST2015“ ove godine okuplja preko 600 studenata koji će svojim prisustvom i učešćem tri naredna dana, kao i razgovorima sa donosiocima odluka i zainteresovanim stranama, nastojati da pozitivno utiču na dalji razvoj ove značajne privredne grane. Pokrovitelj Kongresa je Pokrajinska vlada, te se potpredsednik Pokrajinske vlade i pokrajinski sekretar za privredu, zapošljavanje i ravnopravnost polova Miroslav Vasin na samom otvaranju obratio prisutnima. Kongresu su prisustvovali i dali svoj doprinos brojni domaći i strani stručnjaci iz oblasti turizma, ugostiteljstva i hotelijerstva.\nNovi Sad, 27. novembar 2015. - Potpredsednik Pokrajinske vlade i pokrajinski sekretar za privredu, zapošljavanje i ravnopravnost polova Miroslav Vasin i pokrajinska sekretarka za zdravstvo, socijalnu politiku i demografiju prof. dr Vesna Kopitović, posetili su Specijalnu bolnicu za rehabilitaciju „Banja Kanjiža“ u Kanjiži, gde je u okviru svečanog obeležavanja Dana banje otvoren i novi blatni blok. Ukupna vrednost radova za rekonstrukciju blatnog bloka i za nabavku hidromasažne kade iznosi 12,9 miliona dinara, pri čemu je Pokrajinska vlada obezbedila 6 miliona dinara. Završetkom prve faze rekonstrukcije i opremanja blatnog bloka unapređen je zdravstveno-banjski turizam primenom prirodnih lekovitih činilaca - termomineralne vode i peloida-blata, te je tako podignut nivo konkurentnosti ove ustanove na domaćem i inostranom tržištu.\nNovi Sad, 25. novembar 2015. - Povodom 25. novembra - Međunarodnog dana borbe protiv nasilja nad ženama, Pokrajinski sekretarijat za privredu, zapošljavanje i ravnopravnost polova podseća da je nasilje nad ženama najistrajniji vid kršenja ljudskih prava danas i najeksplicitniji i najtragičniji pokazatelj rodne neravnopravnosti. Prema podacima Pokrajinskog zaštitnika građana, u AP Vojvodini u prethodnoj godini, policiji je podneto 7.098 zahteva za interevenciju radi zaštite od nasilja u porodici. Broj krivičnih prijava koji neke policijske uprave i stanice podnose nadležnim tužilaštvima zbog nasilja nad ženama, deset puta je manji od broja slučajeva koji su prijavljeni policiji. Istraživanje sudske prakse, kada je u pitanju krivično delo nasilje u porodici, pokazuje da je veliki procenat odbacivanja krivične prijave (u 66,7 odsto predmeta), najčešće zbog nedostatka dokaza. Procesuiranje traje dugo, a kazna je izrečena svakom petom počiniocu, a to su prevashodno mere upozorenja i uslovna osuda. Olakšavajuće okolnosti sud je našao u 90 odsto slučajeva, među kojima dominiraju ranija neosuđivanost i roditeljstvo. Većina počinilaca ne priznaje krivično delo, ne oseća se krivim za događaj i ne pokazuje kajanje za učinjeno delo.\nNovi Sad, 19. novembar 2015. - U holu Pokrajinske vlade danas je dostojno obeležen Dan ženskog preduzetništva – WED, na kom su se prisutnima obratili potpredsednik Pokrajinske vlade i pokrajinski sekretar za privredu, zapošljavanje i ravnopravnost polova Miroslav Vasin, predsednik Unije poslodavaca Stanko Krstin i ambasadorka za Srbiju Dana ženskog preduzetništva Ksenija Vlaović. Tekstovi, aforizmi i mudrosti Savete Subotić, borca za nacionalni i kulturni preporod žena, za emancipaciju, vaspitanje i obrazovanje dece, ali i prve predsednica Kola srpskih sestara, obogatili su otvaranje današnje svečanosti koja veliča ulogu žene u društvu.\nNovi Sad, 13. novembar 2015. - Potpredsednik Pokrajinske vlade i pokrajinski sekretar za privredu, zapošljavanje i ravnopravnost polova Miroslav Vasin, u prisustvu pomoćnika za oblast privrede Željka Dvožaka, predstavnika VIP fonda i potpredsednice Opštine Srbobran Slobodanke Gradinac, primio je delegaciju iz Italije, regije Lombardija, kako bi razgovarao o ulaganjima u Vojvodinu. Preduzetnici iz Lombardije su iskazali zainteresovanost da otvore uzgojno – proizvodni pogon u okviru 19 hektara industrijuskoj zoni Srbobran, gde bi se bavili agrobiznisom.\nMiroslav Vasin obišao bazare zdravlja u Perlezu i Čenti\nMeđunarodna konferencija ,,U susret humanom gradu - Saobraćaj u gradovima 2030 – Ključne promene" u organizaciji Pokrajinske vlade i Fakulteta tehničkih nauka\nMiroslav Vasin o privrednoj saradnji Srbije i Mađarske na ,,Međunarodnim danima energetike i investicija“ u Novom Sadu\nOtvoreno predstavništvo Trgovačke kuće Mađarske i u Novom Sadu\nStrana 72 od 80


Nema pomeranja termina zimskog školskog raspusta - Svrljiske novine\nAutor: Tanjug, izvor: Vlada Srbije\nČlanica Kriznog štaba za zaštitu zdravlja stanovništva od zarazne bolesti COVID-19 i ministarka za rad, zapošljavanje, boračka i socijalna pitanja u Vladi Republike Srbije Darija Kisić Tepavčević saopštila je da je na sednici tog tela doneta odluka da se školski raspust ne pomera i da ostaje od 31. decembra do 24. januara.\nKisić Tepavčević je na konferenciji za novinare nakon sednice Kriznog štaba navela da je doneta i odluka da se uvedu rigoroznije mere prilikom ulaska u Srbiju za putnike koji dolaze iz Južne Afrike, Malavija, Mozambika, Bocvane, Lesota, Namibije i Zimbabvea.\nKisić Tepavčević je istakla da je za novi soj koronavirusa omikron ohrabrujuće to što ga vakcine pokrivaju i što nova mutacija nije toliko opasna kako je izgledala na prvi pogled.\nProšlo je malo vremena od otkrivanja novog soja, a ono što je uzbunilo stručnu javnost jeste mnogo veći broj mutacija na prethodne izmene, ali nije utvrđeno da izaziva težu kliničku sliku i da se brže prenosi, za šta postoje određene indicije, podvukla je ministarka.\nDa li su to mutacije koje će uticati na kliničku sliku i brzinu prenošenja, ne znamo. Čak i u JAR, gde je registrovano više od 1.000 slučajeva, nije zabeležen teži slučaj, naglasila je ona.\nPrema njenim rečima, ohrabrujuće je to što postojeće vakcine pokrivaju i ovaj soj virusa.\nMinistarka je, odgovarajući na pitanje da li će novi soj virusa doći kod nas, istakla da je svesna da hoće, jer je čitava zemlja jedna velika celina, naglasivši i da ne može da bude isključeno da je on ovde već prisutan.\nOna je, kada su u pitanju praznici, objasnila da ostaju sve mere predostrožnosti koje smo imali do sada, i upozorila na to da svi treba da se uzdržimo od proslava na način na koji smo navikli.\nSvako od nas mora da učini sve, da apeluje na prijatelje i poznanike da se vakcinišu, jer jedino ujedinjeni možemo da pobedimo virus, ponovila je Kisić Tepavčević.\ncovid, darija kisić tepavčević, krizini štab, školski raspust\nPrevPrethodnaBesplatan prevoz omogućen za žitelje sela iz 18 opština\nSledećaStudenti završnih godina potpisali ugovore sa Opštinom o stipendiranjuNext


"BREAK THE CIRCLE": Evropsko prvenstvo u planinskom biciklizmu u Novom Sadu od 12. do 15. avgusta : Nadlanu.com\nObjavljeno 21. jun 2021. / 11:36:16\nPrvi put u istoriji, Evropsko prvenstvu u planinskom biciklizmu biće održano u Novom Sadu i to u periodu od 12. do 15. avgusta. Očekuje se prisustvo oko 500 takmičara iz 44 evropske zemlje.\nTrka će biti održana na Petrovaradinskoj tvrđavi, što nije slučajnost, već namera da se Novi Sad posetiocima predstavi kao grad sa bogatim kulturno-istorijskim nasleđem, a da se istovremeno sportistima obezbedi prava adrenalinska vožnja. Staza ide i po bedemu tvrđave, vodi kroz podzemne tunele, a takmičari prolaze tik uz posetioce, što će biti jedinstveno iskustvo za sve! S obzirom na to da se Evropsko prvenstvo održava nakon olimpijskih igara u Tokiju, bićemo u prilici da ugostimo i olimpijske takmičare koji su nastupili u Japanu, a prenos trke biće emitovan na Eurosportu.\nUlaz je slobodan, a poziv otvoren za sve koji žele da vide najbolje evropske mauntin bajkere, zabave se i budu deo priče koja se prvi put dešava u Novom Sadu. Mladi koji žele da se priključe organizaciji, to mogu učiniti popunjavanjem prijava za volontere koje su otvorene do 1. jula, a nalaze se na sledećem linku: https://bit.ly/3xuy9fs.\nZa volontere koji nisu iz Novog Sada, biće obezbeđen smeštaj. Prateći program prvenstva brižljivo se priprema, kako bi ta četiri dana u avgustu bila zapamćena po dobroj energiji, zabavi i vrhunskom sportskim programu. Budite deo ove priče od 12. do 15. avgusta na Petrovaradinskoj tvrđavi i zajedno sa nama, pošaljite svetlu sliku iz Novog Sada u svet!\nEvropsko prvenstvo organizuje Biciklistički savez Srbije, Vojvođanska asocijacija biciklističkih klubova i Biciklistički klub „Novi Sad“. Dodatne informacije o trci nalaze se na sajtu https://novisadmtb2021.com/\nepevropsko prvenstvoEvropsko prvenstvo u planinskom biciklizmuEvropsko prvenstvu u planinskom biciklizmunovi sadnspetrovaradinska tvrđavaplaninski biciklizam


Rast oboljelih sa težom kliničkom slikom - Naša riječ Zenica\nRast oboljelih sa težom kliničkom slikom\n“Ne radi se o enormnom povećanju, ali nas zabrinjava činjenica da se sve više radi o mlađim osobama i sa sve težom kliničkom slikom. Sve veći oboljelih zahtijeva bolnički tretman i kiseoničku podršku”, rekao je Jupić u srijedu nakon sjednice Kriznog štaba.\nPritisak na bolnicu\nJupić je naveo da su trenutno pod najvećim pritiskom covid-timovi i zaposleni na Odjelu za infektivne bolesti Kantonalne bolnice Zenica, koja od početka pandemije radi sa nedovoljnim brojem ljekarskog kadra. “Mi u ZDK u ovu borbu smo ušli sa šest infektologa i 15 anesteziologa, od kojih je 5-6 trenutno “izvan stroja” zbog posljedica zaraze korona virusom”, rekao je Jupić, dodajući da, uprkos tome, zdravstveni sektor u ZDK-u još uvijek uspijeva odgovoriti izazovima pandemije.\nJupić se zahvalio građanima koji poštuju mjere, nadležnim službama i svim zdravstvenim radnicima koji su doprinijeli da se pandemija drži pod kontrolom. “Situacija u ZDK i FBiH se bitno ne razlikuje od zemalja regiona koje su već započele vakcinaciju. Zdravstveni radnici daju značajan doprinos s obzirom na kapacitete kojima se raspolaže i nadam se da neće doći do kolapsa zdravstvenog sistema”, rekao je Jupić.\nSmrtnost manja u FBiH\nIznio je podatak da je na nivou BiH do sada potvrđeno 135.000 slučajeva zaraze, od čega u Republici Srpskoj 45.000, a 90.350 slučajeva u Federaciji BiH, koja ima dvostruko veći broj stanovnika od RS-a. U FBiH je oporavljeno 80.000, a u RS-u 36.000 oboljelih. Od korona virusa u FBiH preminulo je 2.865 ljudi, a u RS-u 2.315. Stopa smrtnosti u RS-u iznosi 210, dok je taj broj u FBiH 129 na 100.000 stanovnika. Jupić je naglasio da je stopa smrtnosti u FBiH niža nego u RS, ali i u susjednoj Hrvatskoj.\nSjednici su, u smislu saradnje i preduzimanja opsežnih mjera kontrole primjene mjera, prisustvovali policijski komesar Semir Šut i vršilac dužnosti direktora Kantonalne uprave za inspekcijske poslove Šemsudin Muhić.


Kurti: Opozicija je zadala veliki udarac Srbiji | KoSSev\nKurti: Opozicija je zadala veliki udarac Srbiji\nNedelja 14. februar 2016, 08:24\nKosovski opozicionar Aljbin Kurti ocenio je da je opozicija korišćenjem peticije, suzavca, kao i protestima koje je organizovala - zadala veliki udarac Srbiji.\nGovoreći na pripremnom sastanku predstavnika opozicije za protest koji će se održati 17. februara, na osmogodišnjicu proglašavanja nezavisnosti Kosova, Kurti je rekao da je Zajednica srpskih opština (ZSO) zahvaljujući opoziciji mrtva i da je zadatak opozicije da se ona zaustavi.\n"Demarkacijom žele da nam kažu da Kosovo nema granice. Odbrana granice se dokazuje od onih koji žele teritoriju i to ne radi vlada. Crna Gora se složila da se ponovo pregovara (o granici), ali to ne prihvata vlada pošto bi time priznala zločin," kazao je Kurti.\nOn je upozorio da bi stvaranje ZSO u stvari danas značilo oduzimanje jezera Gazivoda od strane Srbije, dok bi sutra to značilo i oduzimanje (jezera) Badovca i Rugove (Rugovske klisure).\n"To je razlog zašto nećemo ni po koju cenu prestati da se tome protivimo," rekao je Kurti.\nOn je naveo da će planove Srbije zaustaviti ujedinjena opozicija, kad već to ne čini Vlada Kosova.\n"(Premijer) Isa Mustafa i (šef diplomatije) Hašim Tači ne mogu da sarađuju i sa Srbijom i sa opozicijom. Zajednica je pala i mrtva je, samo Tači i Mustafa žele da vaskrsne. Ova vlade treba da ode. Protestima 17. februara treba da po broju učesnika premašimo 9. januar," kazao je Kurti.\nOpozicija je za 17. februar u 14 časova zakazala "opštenarodni" protest protiv vlade na kojem će se tražiti njena ostavka, zakazivanje prevremenih parlamentarnih izbora i izbor predsednika neposredno od strane građana.


Izvor: B92, 06.Jul.2020, 11:02\nBeč -- U Austriji je broj aktivno obolelih od korona virusa, a na osnovu rasta novozaraženih proteklih dana, ponovo prešao hiljadu.\nPrema podacima Minsitarstva zdravlja trenutno je u Austriji registrovano 1.012 aktivno obolelih od korona virusa.\nInače, u protekla 24 sata, zabeleženo je 85 nova slučajeva zaraze korona virusom, što je nakon tri dana s trocifrenim brojem novozaraženih, prvi >> Pročitaj celu vest na sajtu B92 << dan da je taj broj dvocifren.\nKao i prethodnih dana najveći broj novozaraženih, čak 57, registrovano je u Gornjoj Austriji, u Beču je 21, Donjoj Austriji pet, Salcburgu i Štajerskoj po jedan slučaj.\nBEČ - U Austriji je broj aktivno oboljelih od virusa korona, a na osnovu rasta novozaraženih proteklih dana, ponovo prešao hiljadu.\nU Austriji je broj aktivno obolelih od korona virusa, a na osnovu rasta novozaraženih proteklih dana, ponovo prešao hiljadu...Prema podacima Ministarstva zdravlja trenutno je u Austriji registrovano 1.012 aktivno obolelih od korona virusa...Inače, u protekla 24 sata, zabeleženo je 85 nova slučajeva...


Marovčani najbolji kosači 22. kosidbe na Marovcu – Radio Medvedja\nMarovčani najbolji kosači 22. kosidbe na Marovcu\nPosted on 8 јула, 2019 by Vesti\nDragan Ristić pobednik je ovogodišnje kosidbe koja je održana na Papovića livadama proteklog vikenda.\nDragutin Doderović zauzeo je drugo mesto, dok je treći Dušan Doderović i svi su iz Marovca. Ovogodišnja manifestacija tradicionalno je započeta liturgijom u crkvi Sv. Trojice u Marovcu, a kosidbu je otvorio zamenik predsednika opštine Goran Ivanović. Nakon prijave takmičara pristupilo se revijalnom delu, na kojem je učešće uzelo 20 takmičara. U finalu se našlo 10 najboljih, gde se pored brzine košenja ocenjivao i kvalitet otkosa. Nakon završetka takmičenja u koševini, održana su i nadmetanja u bacanju kamena s ramena, pobednik Miloš Stojiljković, u skoku u dalj najbolji je bio Miloš Pejković, dok je pobedu u nadvlačenju konopca odnela ekipa Slovenačko vitlo.\nNakon proglašenja pobednika, usledilo je „opštenarodno veselje“.Tradicionalna manifestacija „Kosidba na Marovcu“ održava se svake godine prve subote u julu mesecu, a ove godine izostalo je druženje guslara i veče epske poezije, koje se održavalo veče pred kosidbu. Organizatori su Turistička organizacija opštine Medveđa, mesna zajednica Marovac pod pokroviteljstvom opštine Medveđa.\nSvi učesnici su saglasni u jednom: Niko ne učestvuje da bi pobedio, već da oseti duh predaka, da se nastavi tradicija kosidbe na tradicionalan način, ali i da se iskoristi prilika da se posete udaljeni krajevi naše opštine koji su na samoj administrativnoj liniji.\nPosted in Vesti Tagged kosidba na marovcu\n← Dodeljene nagrade najboljim učenicima u Medveđi\nDodeljeni ugovori za finansiranje projekata udruženja građana i verskih zajednica →


Ko je uhapšen zbog otmice 13-godišnje Ajiše u BiH: Prijavljivana i zbog zlostavljanja svojih kćerki - Čitaj.ba\nKo je uhapšen zbog otmice 13-godišnje Ajiše u BiH: Prijavljivana i zbog zlostavljanja svojih kćerki\nAjiša Mazić, 13-godišnja djevojčica čiji je nestanak prošle sedmice na noge digao policiju ali i mještane Živinica, bila je oteta. Naime, policija i Tužilaštvo TK-a su, radeći na ovom slučaju ustanovili da je djevojčica protiv njene volje držana u jednoj kući.\nMelisa se javila se redakciji Oslobođenja i ustvrdila da je mala Ajiša bila oteta, te istakla da su priče o zaradi i kopanju krompira izmišljene.\nDa se zaista radi o otmici, preciznije oduzimanju djeteta ili maloljetnika, za Oslobođenje potvrdio i portparol Tužilaštva TK Admir Arnautović. Naime, od njega saznajemo da je ženi kod koje je Ajiša boravila određen jednomjesečni pritvor.\nTags: AJIŠA MAZIĆ Miralema Mujčinović otmica Živinice\nPrevious Sadeta u kući našla leglo zmija: “U sobama ih po pet, a ne znamo gdje su roditelji” (FOTO)\nNext Majčino srce je znalo: Emini konačno rekli da su joj od korone umrli sinovi Adis i Haris


Ako govori kao fašista... - Jason Stanley - Peščanik\nGinričov memorandum je vrlo sličan „metapolitičkim rečnicima“ koje koristi evropska ekstremna desnica. Na primer, u knjigama Zašto se borimo: manifest evropskog otpora francuskog etno-nacionaliste Gijom Faja,1 i Povratak istinske desnice: priručnik za pravu opoziciju švedskog fašističkog lidera Danijela Friberga, čitaocu se predstavlja kratak pregled termina koji bi trebalo da podstaknu političku debatu. Ove liste uključuju reči poput „globalizma“, „populizma“; „tuđinskog“, „kosmopolitizma“ i „antirasizma“, definisane na načine koje danas redovno srećemo na političkoj desnici.\nGijom Faj je nedavno bio tema javne debate i u Srbiji, povodom manifesta organizacije Nacionalna avangarda, koji je direktno insipirisan njegovim delom. Videti tekst sa Peščanika „Arheofuturizam“, te dva izvrsna teksta Jova Bakića objavljena u nedeljniku NIN: „Arheofuturizam i režim Aleksandra Vučića“ i „Čuvanje obraza“ (prim. prev).


Radulović: Očekujemo nove izbore 2017. godine, nakon raspada SNS-a | Autonomija\nSNS će se raspasti kad Vučiću opadne podrška\nPredsednik Pokreta „Dosta je bilo“ Saša Radulović izjavio je u Subotici da očekuje da će se novi izbori održati zajedno sa predsedničkim već 2017. godine.\n„Ono što mi mislimo da treba da se desi na ovim izborima, i na tome radimo, je da Vučićeva popularnost padne ispod 40 odsto, odnosno, da broj glasova koji dobije u ukupnom broju izašlih bude ispod 40 odsto, i mislimo da ćemo to postići najbolje tako što na izbore izlazimo sami“, rekao Radulović na stranačkoj tribini.\nOn je kazao da je ocena da rascepkanost opozicije ide na ruku stranci koja trenutno ima najveću podršku građana nije tačna, te da spajanje nespojivog samo po sebi ne može dati bolji rezultat.\n„Kada se meša čisto i prljavo, uvek dobijete prljavo. Očekujemo da će se padom Vučića ispod 40 odsto na ovim izborima videti da njegova popularnost nije na 50 odsto, kao što pokušava da prenese preko svojih medija, izmišljenim istraživanjima javnog mnjenja, nego da je mnogo niža od toga, i to će biti signal za raspad SNS-a jer njih samo to drži zajedno“, rekao je Radulović.\nOn je dodao i da je siguran da Pokret prelazi cenzus na svim nivoima iako, kako je rekao, “vlada medijski mrak“ zbog čega je na televiziji sa nacionalnom frekvencijom poslednji put bio 2014. godine.


Strah od uragana Florens, Vučić o garancijama za ulazak u EU 2025, da li treba da brinemo zbog košarkaša: Vaš brifing za petak - Nedeljnik\nStrah od uragana Florens, Vučić o garancijama za ulazak u EU 2025, da li treba da brinemo zbog košarkaša: Vaš brifing za petak\nTeme o kojima će se pričati danas + Pogledajte naslovne strane dnevnih novina\nTanjug/AP, Profimedija, Nedeljnik\nFLORENS - Obilne padavine praćene jakim vetrom zahvatile su Severnu i Južnu Karolinu kako se uragan "Florens" iz minuta u minut sve više približava istočnoj obali SAD.\nOko 12.000 objekata uglavnom na obali Severne Karoline ostalo je bez električne energije.\nUragan se spustio na kategoriju 2, ali i dalje ostaje opasan i nepredvidiv, upozorava Nacionalni centar za uragane. Predviđa se da će se svom silinom obruštiti na Kejp Fir u Severnoj Karolini u petak ujutru po lokalnom vremenu te da će doneti izuzetno obilne padavine, prenosi Rojters.\nŠEST NUKLEARNIH ELEKTRANA NA PUTU URAGANA FLORENS - Američki zvaničnici uvereni su da je šest nuklearnih elektrana koje se nalaze na putanji uragana Florens bezbedno.\nMeđutim, neki stručnjaci upozoravaju da bi poplave i obilne kiše mogle da ugroze njihove zašitne sisteme.\nObjekti se nalaze u Severnoj i Južnoj Karolini nalazi se direktno na projektovanoj putanji uragana, kaže Meri Ketrin Grin, portparolka kompanije "Đuk Enerdži" u čijem vlasništvu se one nalaze.\nOna je rekla da su nuklearne elektrane Bransvik i Šeron Haris u Severnoj Karolini, najbliže mestu gde se predvida da će uragan udariti.\nDžef Bjard pomoćnik direktora agencije FEMA za reakciju i pomoć kaže da oni nisu zabrinuti za ove elektrane "u ovom trenutku" i da pažljivo prate situaciju, prenosi CNN.\nVUČIĆ - Ako ikada postignemo bilo kakav sporazum sa Prištinom, Srbija bi morala da dobije jasne garancije da će postati država članica EU 2025. godine, poručio je predsednik Srbije Aleksandar Vučić u intervjuu Rojtersu.\n"Mnogo, mnogo razlika deli Beograd i Prištinu, ali morate imati u vidu i očigledno je da mnogo toga deli ljude koji o tome odlučuju, kao da je to otprilike pitanje za ceo svet i odavno je to prestalo da bude pitanje za one koji od toga treba da imaju najviše koristi, a to su Srbi i Albanci", istakao je Vučić. Na pitanje da li postoji mogućnost da se "sporazum o razgraničenju vrati na sto", Vučić odgovara da ništa još zvanično i nije na stolu, da bi moglo o tome da se razgovara.\nTADIĆ I SAVEZ ZA SRBIJU - Predsednik SDS Boris Tadić izjavio je da razgovara s predstavnicima Saveza za Srbiju o priključenju tom opozicionom bloku.\nOn je dodao da još nije ušao u pregovore s liderima tog bloka.\nTadić je za “Blic” rekao da se u pregovore ulazi "tek kada se postigne potreban nivo saglasnosti u razgovorima".\n"Mogu da potvrdim da vodimo konstruktivnu razmenu mišljenja o tome kako pobediti kriminalni Vučićev sistem koji uništava Srbiju", kazao je lider SDS.\nBivši predsednik Srbije je dodao i da "svi sukobi svih demokratskih lidera opozicije iz prošlosti treba da budu stavljeni u stranu pred pošasti kriminala i autokratije koje oličava Vučićev režim".\nLAVROV POMERIO POSETU BiH - Šef ruske diplomatije Sergej Lavrov odložio je posetu BiH za 21. septembar, saopštilo je Ministarstvo spoljnih poslova BiH.\nU saopštenju se navodi da je šef diplomatije BiH Igor Crnadak telefonom razgovarao s Lavrovim povodom odgađanja posete BiH, koja je prvobitno bila najavljena za 16. i 17. septembar.\nDo promene termina, kako se navodi, došlo je zbog "iznenadne promene u rasporedu Lavrova", a dogovoreno je da novi termin posete bude 21. septembar.\nTAČI: KOSOVO MORA DA IMA SVOJU VOJSKU - Kosovski predsednik Hašim Tači podržao je usvajanje tri Predloga zakona o transformaciji Kosovskih snaga bezbednosti u vojsku.\nOn je podržao taj predlog uprkos tome što je ranije danas rekao da je ta odluka doneta u pogrešno vreme.\nKosovo, dodaje, mora da ima svoju vojsku.\n"Naši saveznici znaju da ovaj proces mora biti završen bez odlaganja. Takođe smo jasno stavili do znanja da niko, nijedan spoljni faktor, ne može da stavi veto na našu izgradnju države", naveo je on.\nŠTA KAŽE NATO? - Severnoatlanski savez ocenio je da je transformacija Bezbednosne snage u Oružane snage Kosova pitanje za kosovske vlasti.\nIVANOV POSLE #ŠETNJE" SA MOGERINIJEVOM - Makedonski predsednik Đorđe Ivanov poručio je na sastanku Federikom Mogerini u Skoplju da "članstvo u EU i NATO ne sme biti alibi za loš sporazum".\nIvanov je na sastanku istakao podršku prijema njegove zemlje u evroatlantske institucije, saopštila je kancelarija makedonskog predsednika.\n"Moj stav se nije promenio. Članstvo u EU i NATO je strateški cilj Makedonije, ali ne može da služi kao alibi za loš sporazum koji, umesto da rešava, otvara još više pitanja", istakao je Ivanov, prenela je agencija MIA.\nSLOVENIJA DOBILA VLADU - Poslanici slovenačkog parlamenta izglasali su novu manjinsku vladu levog centra premijera Marjana Šareca.\nZa novu vladu glasalo je 45 poslanika, 34 su bila protiv, a 11 ih je bilo uzdržano ili nisu prisustvovali sednici.\nĐORĐEVIĆ NEZADOVOLJAN POSLE PORAZA OD GRČKE - Aleksandar Đorđević, selektor reprezentacije Srbije, nije bio zadovoljan igrom ekipe posle poraza od Grčke u kvalifikacijama za Mundobasket.\n"U pojedinim momentima Grčka je igrala veoma snažno i tako je neophodno da se igraju ovakvi mečevi, mi nismo ispratili naš ritam. Slaba kretnja u napadu, lopta se nije kretala. Na treninzima smo pričali i trudili se da igramo brzo, a ovo što smo danas pokazali nije bilo nalik tome", rekao je Đorđević.\nSrbija je u prvom meču druge faze kvalifikacija za Svetsko prvenstvo u Kini poražena na gostovanju od Grčke sa 70:63.\n"Obično imamo 30 asistencija, a sada 14 - duplo manje od toga. To nije dobro", dodao je Đorđević.\nSrbija je trenutno treća u grupi od šest ekipa sa 4 pobede i tri poraza, dok su na prva dva mesta Grčka i Nemačka sa po sedam pobeda.\nNa Mundobasket idu tri najbolje plasirane ekipe iz grupe, pa je Srbija i dalje favorit za plasman ispred Estonije, Izraela i Gruzije.\nNA KIOSCIMA JE NOVI NEDELJNIK, DIGITALNO IZDANJE DOSTUPNO NA NOVINARNICA.NET\nPOGLEDAJTE I NASLOVNE STRANE DNEVNIH NOVINA


7Piše: Mirjana N. Stevanović 12. februara 2020. 13.00\nNiš ekspres, Privatizacija, TužilaštvoBeograd\n13. februara 2020. u 20.07\nbilo bi lepo i da se ispita privatizacija Bambija 2003 godine.\n13. februara 2020. u 20.33\nA šta bi sa istragom u Krušiku? A šta bi sa Jovanjicom? A šta bi sa Savamalom? Ima li neko nameru da se bavi mahinacijama u Megatrendu, prodajom PKB, čudnim transakcijama u Telekomu, nabavkama u MUP-u, Galenikom i nabavkom Vladinog aviona,… Tužilaštvo bi moralo da radi u tri smene, i danju i noću!


BALANS DEČJIH AKTIVNOSTI - ABC Junior - vrtić i predškolska ustanova\nPlanirajući dnevni, nedeljni i mesečni režim dana proveden u ustanovi, polazište mora biti celovitost dečje ličnosti koja pretpostavlja potrebu za fizičkom, emocionalnom, socijalnom, mentalnom i duhovnom ispunjenošću.\nU različitim kulturama akcenat se daje razvoju pojedinih aspekata na uštrb drugih. U pojedinim fazama dečjeg života, razlikuju se potrebe za zadovoljenjem određenih aspekata i stoga nije lako kreirati takvu ponudu sadržaja koja u svakom momentu pruža zadovoljenje dečjih potreba.\nU planiranju aktivnosti mora se poći od principa uravnoteženosti, odnosno balansa aktivnosti koje ravnomerno zadovoljavaju kako dečje fizičko postojanje, tako i izbegavajući skalu važnosti, socio-emocinalno, mentalno i duhovno.\nU današnjem vremenu, akcenat covečjeg bitisanja je na materijalnom nivou, tako da vodeće svetske kuće koje kreiraju programe za dete, nude ogromnu ponudu sadržaja za dečji intelektualni razvoj. Paralelno sa ovim, zadovoljava se i socijalni momenat jer ta ponuda podrazumeva rad u grupama i okupljanja radi ostvarivanja raznih ciljeva (na žalost, uglavnom se prioritet daje ostvarivanju profita). Emocionalna strana dečje ličnosti prilično strada u ovim koncepcijama zato što savremeni life-stile dovodi do otuđenja deteta od porodice, otuđenja od prirode, otuđenja od samog sebe i na kraju dovodi u pitanje smisao svog postojanja. Ovo bi stvorilo veliku konfuziju u dečjem životu da mu se munjevito ne nude materijalni sadržaji koji uvek, iznova, maskiraju potrebu deteta za samim sobom. Kad god se oseti nesigurno po pitanju sopstvenog identiteta, nošenja sa emocijom, odluke o izboru načina proživljavanja sopstvenog dana, spremno ga čekaju ponude materijalnog sveta. Identitet se lako nalazi u socijalnom statusu, fizičkoj snazi ili intelektualnom nadmetanju. Modeli za emocionalno preživljavanje nalaze se u agresivnim (crtanim ili igranim) filmovima, gde vlada zakon sile i nedozvoljenog ispoljavanja prave emocije kao ideal društveno prihvatljivog čoveka. Potrebu za jednostavnim bitisanjem (bez sadržaja provedenim vremenom sa roditeljem) dete takođe mora zadovoljiti ponuđenom igračkom, video igrom ili odlaskom na mesta koja ce prividno zadovoljiti dečja čula( igraonica, bioskop, prodavnica i sl), tj. zadovoljiti se surogatom.\nUnesimo u naše vaspitno-obrazovne programe, planirajući svaku oblast rada i svaku pojedinačnu aktivnost, dušu. Bivajući dobro sa sobom, prenesimo im svojim primerom poruku da je važnije biti nego imati i umeti. Pokažimo im primerom kako da komuniciraju sa vršnjacima da ne povređuju jedni druge i da cene lepotu različitosti.\nPokažimo im put do sopstvenog bića uvažavajući ih i omogućimo aktivnosti kroz koje će shvatiti prave vrednosti.\nKoliko god je moguće boravimo sa decom u prirodi, priroda nas spaja sa sobom, u njoj smo ono što jesmo, a ne ono što se od nas očekuje da budemo. Priroda je velika učiteljica.\nPočnimo na ranom preškolskom uzrastu da govorimo o emocijama, da ih podstičemo da ih ne potiskuju, da bez stida izgovore svaki put kada osete naklonost i ljubav.


Novosti – Страна 229 – Двери\n28. фебруара 2018. Saopštenja\n28. фебруара 2018. BGD kampanja\n28. фебруара 2018. Izjave\nU utorak, 27. februara, od 21 čas, na RTS1, u emisiji „Upitnik“ kod Olivere Jovićević, gostovali su Boško Obradović, Vojislav Šešelj, Dragan Marković Palma, Aleksandar Šapić, sa temom: beogradski izbori.\nDveri Čačak: Gradonačelniče, gde ste?\nOvih dana smo imali prilike da saznamo ko su pravi gradonačelnici Čačka! Danima u medijima, na sve afere koje potresaju Čačak zadnjih meseci, oglašavaju se jedan od poverenika SNS-a i narodni poslanik Marko Parezanović i šef odborničke grupe i šef azila za pse, Aleksandar Maksimović. Na sva pitanja, počev od: – 360.000 eura koje su…\n27. фебруара 2018. Lokalne vesti\nDveri Gornji Milanovac: Nemoć i kukavičluk\n„Nepoznati vandali“ su tokom noći 24. na 25. februar (subota na nedelju), hrabro i junački napali kancelariju Dveri u Gornjem Milanovcu. U bespoštednoj borbi ne žaleći ni sebe ni protivnika energičnim borbenim zahvatom su uspešno oštetili plastično poštansko sanduče i uklonili „provokativne“ nalepnice. Normalno je da od vlasti i organa reda ne očekujemo da reaguju,…\nSkandal u Narodnoj skupštini: Aja Jung ima veća prava od narodnih poslanika\nNarodnim poslanicima i šefovima poslaničkih grupa Dveri, Bošku Obradoviću i Dosta je bilo, Saši Raduloviću zabranjeno korišćenje skupštinskih sala zato što dolazi Aja Jung. Narodnim poslanicima Bošku Obradoviću i Saši Raduloviću je od strane generalnog sekretarijata Narodne skupštine zabranjeno da u Skupštinu dovedu svoje goste, studente pravnog fakulteta sa kojima je trebalo da razgovaraju o…\n27. фебруара 2018. Saopštenja\nSrđan Nogo: Politika nije rijaliti koji treba da zabavlja narod\nPredsednik GrO Beograd i narodni poslanik Srđan Nogo je odgovarao na pitanja lista Danas. U nastavku je integralna verzija ovog intervjua koju je redakcija skratila u jučerašnjoj objavi. 1. Zbog čega ste vi I vaš predizborni koalicioni partner Dveri gotovo čitavu izbornu kampanju posvetili kritici opozicije i opozicionih kandidata ,a ne kritici vlasti? – Dveri…


BRANISLAVA KOSTIĆ: Povratak srpa i čekića | Autonomija\nBRANISLAVA KOSTIĆ: Povratak srpa i čekića\nKako god prošli ovi protesti, jedno je sigurno: posle njih u Srbiji više ništa neće biti isto\nSuočeni sa neočekivano masovnim i žilavim protestima, koji su već ušli u drugu dekadu, i vlast i opozicija se ponašaju suštinski isto – ignorišu onaj deo zahteva sa kojim ne znaju šta bi.\nParalelno sa tim, opozicija javno odobrava one zahteve demonstranata koji im odgovaraju, a vlast polemiše sa zahtevima koje demonstranti nikada nisu ni izneli.\nU saglasju sa medijima, i jedni i drugi proteste većinom nazivaju „studentskim“, mada je od momenta iznošenja zahteva potpuno jasno da su studenti samo inicijatori i predvodnici protesta u koje su se, nakon javnog poziva uključili sindikati radnici, seljaci, penzioneri i „svi ostali nezadovoljni ljudi Srbije“. Time su protesti i zvanično zaslužili da se nazovu građanskim protestima koje predvode studenti. Na tim, građanskim protestima, traži se ispunjenje baznih zahteva koje su, kao inicijatori i predvodnici, definisali studenti.\nVlast, odnosno Aleksandar Vučić, koga demonstranti slikovito nazivaju „3 u 1“, uporno insistira da se „ne može prekrajati izborna volja građana“, mada ni studenti, ni demonstranti uopšte, ništa slično nikada nisu ni tražili.\nI ostali studentski zahtevi, koje su demonstranti prihvatili u svim gradovima, takođe su jasni i nedvosmisleni. Iz njih direktno proizilazi negativan odnos demonstranata i prema vlasti i prema opoziciji: studenti traže promenu sistema! Građani na protestima to podržavaju!\nOdatle proizilazi njihovo odbijanje saradnje sa opozicijom, jer bi neka buduća pobeda opozicije značila samo izbor i/ili postavljanje (verovatno) korektnijih i diktaturi nesklonijih ljudi na najvažnijim društvenim funkcijama, dok bi sistem ostao isti, što bi na kraju dovelo do ponovnog urušavanja prava građana, do novih oblika korupcije i vladavine nad zakonom.\nRadi se o pomalo nemušto definisanim zahtevima koji su u suštini levičarski. Očito je da nisu u pitanju zahtevi kojima je cilj samo stvaranje uslova za fer i slobodne izbore. U pitanju su zahtevi za koje sami studenti kažu da ih postavljaju u ime „ogromne većine osiromašenih, opljačkanih i ugnjetenih stanovnika Srbije“. To je nemoguće prevideti. Studenti od početka na čelu protestnih kolona nose transparent „PROTIV SISTEMA!“ Takođe se ne mogu prevideti transparenti na kojima piše „SMRT KAPITALIZMU“, „I VAZDUH STE PRIVATIZOVALI“, „NO PASARAN“, „NEĆEMO DA BUDEMO JEFTINA RADNA SNAGA“… Posle 29 godina na ulice Srbije su se vratili srp i čekić! To je činjenica koju neće da vide ni vlast, ni opozicija. Ni mediji. List Danas je jedini koji te činjenice, doduše ne ističe, ali ih i ne zaobilazi. Svi ostali mediji ih se klone. Klone ih se i predstavnici EU, kao i predstavnici svih stranih zemalja koji komentarišu događaje u Srbiji. Zato što ni domaćoj vlasti, ni (postojećoj) opoziciji, posebno ne EU i stranim partnerima Srbije, nikako ne odgovara „balkanska verzija Sirize“ u Srbiji.\nKako god prošli ovi protesti, jedno je sigurno: posle njih u Srbiji više ništa neće biti isto. Zato što se pokazalo da ta neka nova snaga postoji, ali i da se ne libi da izgovori zahteve koji nisu usmereni na ovu ili onu garnituru vlasti, već na promenu ukupnog sistema.\nŠto se pre opozicione stranke pomire sa činjenicom da postoji (značajan i mlad!) deo Srbije koji kapitalizam ne smatra „konačno pronađenim i od Boga datim sistemom u dvadeset prvom veku“, pre će biti u stanju i da uspostave komunikaciju sa studentima koji vode ove proteste. Jer istorija nas uči: kad jednom krenu – zahtevi za promenu sistema se završavaju ili revolucijama, ili pametnim postepenim prilagođavanjem koje na kraju dovede do sistema kakav razvijaju neke skandinavske zemlje.\nNovija istorija Srbije nas, međutim, uči da nijedna postsocijalistička vlast nije umela da vuče pametne i postepene poteze, koji bi na kraju rezultirali trajno poboljšanim položajem radnika, seljaka, siromašnih, obrazovanih i nekorumpiranih građana.\nAutorka je dr nauka bezbednosti, specijalista za nenasilno razrešavanje konflikata


IKEA postaje glavni deo naših zabavnih aktivnosti - Moj Enterijer – Kupatila, Nameštaj, Kuhinje, Garniture...\nIKEA postaje glavni deo naših zabavnih aktivnosti\nMoraćemo da sačekamo još neko vreme, ali kompanija IKEA jasno je predstavila svoje namere za sledeću godinu, kada će se na poslovnom planu uključiti u naše zabavne aktivnosti...\nŠta ovo zapravo znači? Sudeći prema švedskom gigantu, nalozima na njegovim društvenim mrežama, kolekcija FREKVENS biće u mogućnosti da opremi naše zabave prenosivim i bežičnim zvučnicima i LED osvetljenjem, a njeno tržišno predstavljanje startovaće početkom februara 2019. godine.\nFREKVENS kolekcija predstavlja plodove saradnje švedskog brenda sa proizvođačem neobičnih muzičkih elemenata i ljubiteljima muzike, ljudima iz kompanije Teenage Engineering, švedske kuće koja je posvećena stvaranju interaktivnih i interesantnih muzičkih mašina.\nA post shared by IKEA Today (@ikeatoday) onFeb 14, 2018 at 7:10am PST\nProizvodi koji su nastali, donose serije prenosivih i, po svemu sudeći, bežičnih zvučnika i LED komada rasvete, koji jasno evociraju na duh svih koloritno kreativnih umova šezdesetih godina prošlog veka, tokom kojih su nastali modeli zvučnih sistema nalik Brionvega RR 126 uređaju, kreiranom za dnevne sobe, dok su revolucionarni portabl sistemi Grundig Phono Boy, ponovo oblikovali industrijski dizajn i zvuk na svim delovima planete, unevši stil koji je danas postao neizostavan.\n„Sa FREKVENS kolekcijom, mi smo želeli da kreiramo proizvode koje svi sa lakoćom mogu koristiti“, rekao je generalni direktor kompanije Teenage Engineering, Jorge Kouthofd. „Čak i svim ljudima koji nisu preterano upućeni u tehnološka dostignuća, upravljanje i razumevanje naših proizvoda dolazi kao dečija igra. A, to je prema mom mišljenju najveći izazov, pronaći pravi balans između tehnologije i proizvoda orijentisanog prema kupcima.“\nCelokupna FREKFENS kolekcija nije otkrivena u potpunosti još uvek, ali sudeći prema kompaniji IKEA, ona će uključiti proizvode različitih konfiguracija, vinilne i ostale plejere, rasvetu za zabave i aksesoare, a celokupna linija fokusiraće se na opremanje korisnika svim potrebnim komponentama potrebnim za kreiraje proslava i zabava.\nPROČITAJTE SLEDEĆI TEKST: Kompanija IKEA unosi revoluciju u naš svet


pink.rs | U avionu bili tehničari koji su ga pregledali pre poletanja\n- Tehničari koji su pregledali avion pre leta bili su u njemu u trenutku nesreće. Oni nisu imali primedbe na tehničke uslove letelice. Na žalost, to ne možemo da ih pitamo - rekao je Saratov za TAS S.\nPrema njegovim rečima, avion je poslednji put proveren juče u Penzi, a takve provere se izvode svaka dva dana.\nNa mestu pada ruskog aviona "An-148" sa 65 putnika i šest članova posade u blizini Moskve pronađena je jedna crna kutija, a istražitelji ispituju nekoliko teorija zbog čega se letelica srušila, saopštili su zvaničici.\nTa crna kutija registrovala je parametre leta i nalazi se u zadovoljavajućem stanju, rekli su nadležni navodeći da je odneta na dešifrovanje.\nPročitajte još: Rusija: Sutra Dan žalosti u Orenburškoj oblasti\nAvion udario u zid prilikom poletanja


Nikola Moravčević – Esej | Arhipelag\nKako je nastao Solunski front? I u tome je neki nauk o dvojnim standardima koji i mi danas, u ovim novim vunenim vremenima na Balkanu, ne treba da zaboravimo.\nBeograd, 5. maja 2014.\nDo stvaranja Solunskog fronta u jesen 1915. godine došlo je posle katastrofalnog poraza engleske mornarice na Dardanelima i trupa kod Galipolja i potonjeg brzopletog napora sila Antante da Centralnim silama ne dopuste ničim neometanu vezu sa Turskom i Bliskim istokom. To da je ovaj front navodno otvoren sa namerom da se pomogne Srbima, koji su tada u teškom odstupanju pod borbom već bili u ropcu na granici svoje zemlje sa Albanijom, bilo je više propagandni nego vojni manevar, jer je oko Soluna 30. novembra 1915. godine bilo samo 150.000 englesko-francuskih trupa, što je bilo nedovoljno da se za spas Srbije bilo šta ozbiljno preduzme. Na konferenciji savezničkih generalštabova od 5. do 7. decembra te godine u Šantijiu, Francuzi su priznali da su veliki saveznici odgovorni za poraz Srbije do kojeg je došlo zbog njihove „neodlučnosti i zadocnjenja u izvršavanju potrebnih mera”.\nPosle mučeničkog tromesečnog povlačenja srpske vojske preko Albanije, sabotiranog na svakom koraku od strane Italije, koja nije želela da Srbija u posleratnim podelama dobije bilo šta na Jadranu, saveznici su jedino odlučili da se francusko-engleski ekspedicioni korpus oko Soluna stavi u stanje odbrane. Protiv cele ideje daljeg održavanja tog fronta najviše su bili Englezi. Oni su krajem aprila 1916. poslali Francuzima memorandum svog Ratnog komiteta usvojenog od vlade u kome je rečeno da oni na Solunski front gledaju kao „isključivo francusku inicijativu koju su odobrili samo iz prijateljske solidarnosti” i da bi najradije povukli odatle svoj kontingent trupa.\nPrema tome, jasno je da su savezničke namere na balkanskom ratištu od kraja novembra 1915. do sredine marta 1916. bile ispunjene kolebanjima i neslogom i da saveznicima do spasavanja svog najvernijeg saveznika Srbije nije bilo mnogo stalo.\nSa oporavkom srpskih vojnika na Krfu, u proleće 1916. godine Francuzi su već počeli da planiraju njihovu dalju upotrebu. Iako i tada nisu pridavali veliki značaj operacijama na Balkanu, na konferenciji savezničkih šefova vlada i generalštabova u Parizu 27. i 28. marta 1916. oni su uz rusku pomoć izdejstvovali rešenje da saveznici ostanu na Balkanu, naoružaju srpsku vojsku i prebace je u Solun, dodelivši joj, posle prilično velikih pogađanja oko komande, kao samostalnoj armiji njen deo fronta u duhu zahteva srpske Vrhovne komande i regenta Aleksandra. Tako je posle dugog kolebanja održan Solunski front.\nU junu 1916. godine reorganizovana srpska vojska od tri armije sa po dve pešadijske divizije, konjičke divizije i nekoliko pomoćnih jedinica sa ukupnom snagom od 151.920 boraca počela je da zaposeda svoj deo fronta u zoni zapadno od Vardara, pod komandom novog načelnika štaba Vrhovne komande, generala Petra Bojovića. Saveznici su planirali ograničenu ofanzivnu akciju u dolini Vardara za 20. avgust 1916, ali su ih Bugari i Nemci u tome preduhitrili svojom preventivnom ofanzivom tri dana ranije. Nadirući protiv srpskog Dobrovoljačkog odreda i Dunavske divizije koji se nisu bili dovoljno razvili, budući da su još bili bez artiljerije, neprijatelj je na pravcu Bitolj–Lerin–Ostrovsko jezero za pet dana napredovao oko 40 kilometara, ali je tamo zaustavljen. Srpska vojska je 12. septembra prešla u protivofanzivu. U tim borbama, koje su trajale do decembra 1916, ona je neprijatelja potukla u bitkama kod Gorničeva, na sovičkim položajima, na Kajmakčalanu, u luku Crne reke i na Selečkoj planini, oslobodivši u tim akcijama Bitolj, prvi grad na svojoj predratnoj teritoriji. Po priznanju bugarskog štaba u Makedoniji, neprijatelj je tada bio pred katastrofom, ali zbog mlitave aktivnosti savezničkih divizija i promašaja francuskog glavnokomandujućeg generala Saraja da potpomogne srpsko napredovanje, ovi značajni bojni uspesi nisu iskorišćeni do kraja. U tim borbama srpska vojska je nanela neprijatelju gubitke od oko 68.000 ljudi, ali je i iz njenih redova izbačeno oko 28.000 boraca. Ti gubici i nedovoljna agilnost savezničkih trupa doveli su do toga da se postepeno prešlo na rovovski rat, kao i na Zapadnom frontu, bez mnogo promena u borbenim linijama, što je trajalo oko dve godine.\nZbog velikih gubitaka u bitoljskoj ofanzivi srpska Vrhovna komanda je krajem 1916. godine ponovo reorganizovala svoje trupe, tako što ih je pregrupisala u dve armije.\nU prvoj polovini 1917. godine dolazi do februarske revolucije u Rusiji, stupanja Sjedinjenih Američkih Država u rat na strani Antante i svrgavanja pronemačke vlade u Grčkoj. Podstaknuta tim promenama, srpska vlada u maju 1917. pregovara s predstavnicima Jugoslovenskog odbora na Krfu i u skladu s proklamovanim ratnim ciljevima Srbije iz Niške deklaracije srpske vlade 1914. godine, izglasava Krfsku deklaraciju u kojoj potvrđuje narodno jedinstvo Srba, Hrvata i Slovenaca i njihovu želju da se stvori zajednička država organizovana kao ustavna monarhija. Od savezničkih vlada deklaraciju je pozdravila jedino buržoasko-demokratska Rusija. Ostale savezničke vlade su ćutale, jer u to vreme Britanija još nije želela da sasvim rasturi Austro-Ugarsku zbog strepnji da će to ojačati ruske aspiracije na Balkanu. Katastrofalni poraz Italijana kod Kobarida u oktobru te godine i izlazak Rusije iz rata zbog Oktobarske revolucije ponovo navodi zapadne saveznike da oslabe podršku ideji jačanja Solunskog fronta. Britanci su opet hteli da ga se reše premeštajući dve svoje divizije na Bliski istok, ali je front francuskim insistiranjem ipak ostao, bez nade za neke veće ofanzivne akcije. Sve do proleća 1918. godine trupe su na tom frontu uglavnom ostale pasivne.\nU junu 1918. godine za načelnika štaba srpske Vrhovne komande je postavljen vojvoda Živojin Mišić, posle ostavke generala Bojovića zbog neslaganja sa uglavnom pasivnim glavnokomandujućim savezničkim komandantom generalom Gijomom. Posle kraćeg vremena u Solun je došao i novi glavni saveznički komandant general Franše d’Epere, koji je shvatio srpske predloge posle posete osmatračnici srpske Vrhovne komande na mestu Jelak i obećao da će ih proslediti savezničkom vrhovnom komandantu maršalu Fošu.\nPosle ogromnih kolebanja i debata u savezničkim zapadnim štabovima, francuska vlada je najzad odobrila generalu d’Epereu da počne planiranje solunske ofanzive, pošto je nemačka „ofanziva za mir” na Zapadnom frontu tog leta slomljena. Pripreme za proboj Solunskog fronta trajale su dva i po meseca. Teško pritisnuti na Zapadnom frontu, Nemci tada nisu više imali slobodnih snaga da pomognu Bugarskoj, kojoj je tako iznenada palo u deo da skoro sama brani i svoja dotadašnja osvajanja i pozicije svojih saveznika na Balkanu. Obe srpske armije su 14. septembra 1918. u osam časova otpočele artiljerijsku pripremu na svom delu fronta prema Dobrom polju i Veterniku. Razorno dejstvo te vatre bilo je veoma uspešno, te su trupe prvog napadnog ešalona Druge srpske armije 15. septembra krenule na juriš.\nIzbijanjem srpskih armija na Vardar i osvajanjem Drenske planine 21. i 22. septembra završava se strateški proboj Solunskog fronta, čime se nemačka 11. armija od bugarske 1. i 2. armije praznim prostorom širokim 50 a dubokim 40 kilometara. Kroz tu brešu srpska vojska nastavlja da napreduje duž leve obale Vardara i dalje prema Štipu, Velesu i Skoplju. Time je ratni krah Bugarske bio potpun. Njen glavni štab 25. septembra šalje parlamentarce u Solun da traže primirje, a 28. septembra tu stiže i vladina zvanična delegacija da dan kasnije potpiše protokol o primirju koje je, u stvari, bilo bezuslovna kapitulacija Bugarske pred silama Antante.\nProbojem Solunskog fronta cela bugarska vojna sila od preko 700.000 boraca je za dve nedelje izbačena iz tabora Centralnih sila. Ta pretežno srpska operacija je bila prva velika pobeda snaga Antante u završnici Prvog svetskog rata i glavni faktor za odluku nemačkih ratnih komandanata da je rat izgubljen. Čim je nemačkoj Vrhovnoj komandi to javljeno, maršali Ludendorf i Hindenburg su 29. septembra tražili da se njihova vlada obrati saveznicima sa ponudom primirja, pošto je „slom bugarskog fronta poremetio sve njihove dispozicije”. Isto tako, istražna komisija Rajhstaga je kasnije zaključila da je „rat bio izgubljen u vojnom smislu kad je slom Bugarske, za kojim je došao slom Austro-Ugarske… potpuno izmenio situaciju nemačke vojske na bojnom polju. Od tog vremena bio je očevidno uzaludan svaki pokušaj da se dobije mir čisto vojničkim putem.”\nI pored velikih no kratkotrajnih slavopojki srpskoj vernosti i požrtvovanju, ne može se reći da su saveznici Srbije na Versajskoj mirovnoj konferenciji na bilo kakav značajan način priznali Srbiji njene žrtve. Za sve vreme pregovora oni su gurali na prvo mesto Belgiju, koju su, i pored najave neutralnosti, Nemci pregazili u roku od deset dana još u jesen 1914. godine, kada je u tom surovom napadu stradalo oko 150 hrabrih Belgijanaca. I u tome je neki nauk o dvojnim standardima koji i mi danas, u ovim novim vunenim vremenima na Balkanu, ne treba da zaboravimo.\nAutor je pisac istorijskih romana, među kojima je i Vreme vaskrsa, roman o Srbiji u Prvom svetskom ratu.


Ugljanin: 90-tih je užasno bilo biti Bošnjak - SDA Sandžaka\nMinistar bez portfelja u Vladi Srbije Sulejman Ugljanin izjavio je da su Bošnjaci na referendumu 1991. rekli šta misle o autonomiji Sandžaka, ali da ta tema sada nije primjerena jer postoje drugi, važniji, prije svega, ekonomski problemi koje treba rješavati u tom regionu.\nMinistar Ugljanin je u intervjuu Tanjugu rekao da nerado govori o tim vremenima i da izbegava čak i da se mislima u njih vrati.\nUgljanin, koji je na čelu Stranke demokratske akcije (SDA) u Sandžaku, tvrdi, da su to "bila teška vremena kada mnoge bošnjačke porodice nisu imale miran san", kada je "bilo masovnih ubistava i kidnapovanja".\n"Referendum je održan u užasnim okolnostima. Ja sam se javno borio za očuvanje Jugoslavije, a moja ideja je bila da toj tadašnjoj Jugoslaviji pripojimo Albaniju i da imamo jednu veliku, jaku balkansku državu, i to bez sukoba. Nasuprot tome dobili smo više malih državica", naveo je on.\nUgljanin je kazao da je referendum bio obaveza, kako bi se državi skrenula pažnja šta je to što Bošnjacima može da obezbedi minimum za njihov budući opstanak.\n"Bilo je užasno biti Bošnjak u to vrijeme... Bilo je tada pojedinaca iz vojske i policije koji su ubijali Bošnjake... I u tim okolnostima je održan referendum, a Bošnjaci su tada rekli šta hoće...", rekao je Ugljanin.\nKlima nikad povoljnija\nUgljanin smatra i da taj referendum više ne treba da bude tema, jer postoje, "one preče".\nOn je ukazao da je u Vladu Srbije ušao kako bi sva ova pitanja bila riješena izgradnjom demokratskih institucija.\n"Nikada nije bila povoljnija situacija za to nego sada kada imamo, proevropsku vladu. Mi treba da pokušamo da izgradimo demokratske institucije koje neće dozvoliti da neko poseže za referendumom ili, možda, i mnogo gorim stvarima od referenduma", naveo je Ugljanin.\nGovoreći o ekonomskim problemima, Ugljanin je rekao da je nezadovoljan učinkom Vlade Srbije na ekonomskom planu i podsjetio da je Vladi dostavio Program ekonomskog razvoja tog regiona, te da očekuje da on počne da se primjenjuje.\n"Mi moramo da nađemo načina da zainteresujemo strane investitore da napravimo institucije koje će biti značajne i kroz koje će sve manjine moći da ostvaruju ustavom zagarantovana prava", naveo je ministar.\nOno što u ovom trenutku najviše zabrinjava je, prema Ugljaninu, visoka nezaposlenost koja u Novom Pazaru i Sjenici prelazi 50, dok u Tutinu iznosi 40 odsto.\nNabrajajući mnoge nekadašnje velike industrijske centre u regionu Sandžaka, Ugljanin smatra da nije kasno pronaći za njih strateške partnere i učiniti nešto na njihovom oživljavanju.\n"Na taj način bi bio dostignut vid socijalne pravde primjeren nama i našim uslovima," ocijenio je on.\nNada u Turskoj\nMinistar je podsjetio i na sporazum sa Turskom iz 2009. potpisan u oblasti infrastrukture.\nUgljanin je iznio da je u toj oblasti Turska pokazala spremnost da pomogne i to na dva načina - kreditom za infrastrukturu industrijske zone i kasnije motivisanjem privrednika koji su porijeklom iz Srbije, a koji žive u Turskoj, da višak novca usmjeravaju ka nekadašnjoj domovini.\nUgljanin je dalje iznio da bi u prvoj fazi izgradnje industrijske zone, moglo biti zaposleno 5 hiljada ljudi, a u drugoj fazi još toliko. Prema njegovim riječima, ta industrijska zona bi trebalo da postane generator ekonomskog razvoja Sandžaka, a da je dalji cilj Koridor 11, strateški, kako je rekao, veoma značajan za izlazak na Sredozemlje.\nUgljanin je dalje rekao da mu "ne smetaju" najave da će Dan Sandžaka, 20. novembar, biti proslavljen u "najmanje dvije kolone".\n"Na to ne treba gledati kao na neku podjelu, već kao na veoma dobru poruku", rekao je Ugljanin uoči proslave nacionalnog praznika Bošnjaka, koji pada u isti dan kada je i ministrov rođendan.\nPovodom najava da će nepriznato Bošnjačko nacionalno vijeće, koje je formirala lista muftije Muamera Zukorlića 20. novembra slaviti nizom manifestacija, rekao "da je to dobro jer pokazuje da svi slavimo jedan datum".\nMuhedin Fijuljanin državni sekretar na prijedlog SDA Sandžaka\nVlada Republike Srbije je na današnjoj sjednici na prijedlog Stranke demokratske akcije Sandžaka postavila Muhedina Fijuljanina iz Sjenice za državnog sekretara u Ministarstvu prosvete, nauke i ...\nNAGRADA ŠEMSUDINU KUČEVIĆU\nZamenik Predjednika Stranke i direktora Kancelarije za održivi razvoj nedovoljno razvijenih područja, Šemsudin Kučević dobio je priznanje "KAPETAN MIŠA ATANASIJEVIĆ" koje se dodeljuje ...\nVLADA REPUBLIKE SRBIJE IMENOVALA PRIVREMENI ORGAN U PRIJEPOLJU\nVlada Srbije je na posljednjoj sjednici, koja je odr?ana u cetvrtak, imenovala Privremeni organ koji ce do lokalnih izbora upravljati Prijepoljem. Kako saznajemo, Predsjednik petoclanog Privremenog ...


NA KOSOVU SPALJUJU SRBIJANSKE PROIZVODE! Haradinaj poručio: "Porezi stoje dok Srbija ne prizna Kosovo" - GlobalCir\nNA KOSOVU SPALJUJU SRBIJANSKE PROIZVODE! Haradinaj poručio: “Porezi stoje dok Srbija ne prizna Kosovo”\n“Dok Srbija ne prizna Kosovo, porez ne treba smanjivati”, rekao je predsjednik Vlade Kosova Ramush Haradinaj, kako ga je citirala GazetaExpres. Haradinaj je to rekao danas u parlamentu, na sjednici koju je sazvalo 42 poslanika na temu “skandala i neuspjeha” u kosovskoj spoljnoj politici.\n“Samo priznanje nezavisnog Kosova od srpske države može da smanji porez”, rekao je Haradinaj na sjednici Kosovske skupštine, On je rekao i da Hashim Thaci sa Beogradom pregovora na drugačiji način, a da je njegov stav da Kosovo “samo sankcionisanjem može od Srbije da dobije priznanje”.\n“Bez ovakvog pristupa, nemoguće je postići međusobno priznavanje, niti se može postići obostrano prihvatljiv sporazum”, rekao je Haradinaj.\nNeki stanovnici Kačanika sinoć su spaljivali srpske proizvode i snimali ovu akciju, koju su objavili na društvenim mrežama, prenosi KoSSev.\nPrema njihovim riječima, ovo je došlo nakon apela za bojkot srpskih proizvoda. “Nakon apela da bojkotujemo srpske proizvode, neki Kačaničani su odlučili da spale sve srpske proizvode. Akcija je započela i sada je u toku”, rečeno je između ostalog u objavljivanju videa na albanskom sajtu Albeu.com.\nNakon što je propao pokušaj Kosova da postane član Interpola, tokom dva kruga glasanja na zasjedanju Generalne skupštine te međunarodne organizacije u Dubajiu, zvanična Priština podigla je carine na robu iz Srbije za 100 posto.\nTo je izazvalo oštre reakcije Beograda, a zbog takvog poteza Prištine održana je i hitna sjednica Savjeta za nacionalnu bezbjednost. Na toj sjednici, kakoje rekao predsjednik Srbije, odlučeno je da se sve službe u Srbiji stave u pripravnost.\nVučić je naveo da su viđeni kosovski ministri kako se slikaju u prodavnicama i kako se “hvale” da nema nijednog proizvoda iz Srbije.\nBiH: Nećemo uvoditi kontramjere Kosovu


Doček 7528. u Novom Sadu - aktivira neobične lokacije i otkriva nova mesta za kulturne sadržaje\nViše od 200 umetnika iz 10 zemalja, 50 lokacija, vizuelna\numetnost i muzika – skoro sve karte za događaje su rasprodate, dok za šest koncerata ulaznica više nema u prodaji. U pitanju su Dejan Petrović Big bend koji nastupa u Reformatorskoj crkvi, Slobodan Trkulja u Velikoj Sali NIS-a, Svemirko u Kino sali Železničke stanice, Elemental u Kožari Srpskog narodnog pozorišta, Kralj Čačka u Novosadskom pozorištu i Božo Vrećo koji će nastupiti sa orkestrom Camerata Academica u Sinagogi.\nPored pomenutih izvođača, za čije nastupe ulaznica više nema, Doček 7528 otkriva nove lokacije u gradu i predstavlja kako nova muzička imena, tako i legende domaće i regionalne scene.\nNajbolji bas vokal, Aleksej Tihomirov, jedan je od solista koji će 13. januara u Velikoj sali SNP-a od 20 časova nastupiti sa najvećom ruskom filharmonijom iz Irkutska, uz Jadranku Jovanović, Ivana Tomaševa i Željka Andrića. Na repertoaru će se naći kompozicije Čajkovskog, Borodina, Hristića, ali i srpske narodne pesme: „Tamo daleko“, „U ranu zoru“, „Na kraj sela“, „Tiho noći“, „Bolujem ja“, „Niška Banja“…\nDoček 7528 predstavlja i legende jugoslovenske scene, koji i danas rade i stvaraju i stiču nove poštovaoce – Dado Topić i Goran Trajkoski. Topić će uz bend Time after time nastupiti u Kulturnom centru „Petefi Šandor“ od 22 časa, a Trajkoski, osnivač nekadašnjih makedonskih dark wave grupa, „Anastasija“ i „Miraz“, u gimnaziji „Laza Kostić“ od 20 sati.\nMladu i novu energiju donose izvođači koji su na samom početku svoje karijere, ali sa već ostvarenim uspesima – pančevački sastav Ljubičice nastupiće u Kulturnom centru Novog Sada od 21 čas, a pre njih rege, etno, džez zvuk doneće Osječanka Aklea Neon od 20 sati. Jedna od najboljih basistkinja Evropa, Kinga Glik, predstaviće se publici u Radničkom domu od 20 sati. Elektro zvuk u okviru Dočeka 7528. donosi DJ Nolah u Srpsko narodno pozorište, od 22 sata, zatim Tapan u KC Lab u 21 sat, Kozmin u klubu Tunel 1 sat iza ponoći, MKDSL u Gerili od 22 sata, Duk in Altum u klubu Kažte od 23 sata.\nU novosadski Dom kulture stiže grupa Letu štuke od 21 čas, Love Hunters u „pevajućoj knjižari“, Bulevar Buks, od 20 časova, a nova izdanja već dobro poznatih pesama donose Ana Stanić sa simfonijskim orkestrom u Pozorištu mladih od 20 časova i Bebi Dol sa Gradskim horom Beograd od 20 sati u kulturnoj stanici Eđšeg.\nNeobičan zvuk harmonike i bandeona preneće Branko Džinović u Galeriji Matice srpske, Koncert srpske izvorne muzike biće održan u Kulturnom centru Rumenka, a ritam i emocije ruske romske muzike preneće Duo Nomadiko od 19 sati u Spomen zbirci Pavla Beljanskog. Nesvakidašnji spoj tradicionalne muzike i melodija celog Balkana sa telesnim perkusijama prirediće duo Alice in WonderBand u okviru predstave RiKa TaKa u od 19 časova.\nNajmlađa publika moći će da uživa u Operi za decu „U cara Trojana kozije uši“ u izvedbi udruženja „Visoko C“ u Kulturnom centru Novog Sada od 17 sati. Svečani koncert, na kojem će učenice Muzičke škole „Isidor Bajić“ i učenici Akademije zabave i umetnosti „O & M“ pevati numere popularnih bajki i dečjih novogodišnjih filmova zakazan je za 12 sati na Novosadskom otvorenom univerzitetu. U Kulturnom centru Futog od 16 časova čuveni dečji hor Kolibri izvešće najpoznatije pesme iz bogatog repertoara ovog ansambla.\nDoček u Novom Sadu jedinstven je upravo po tome što muzički program obogaćuje vizuelna umetnost. Meksički umetnik ABDH predstaviće svoju interaktivnu instalaciju KS Svilara, a krajem decembra beogradska street art umetnice TKV oslikala je ulicu u samom centru Novog Sada novim muralom.\nUlaznice za sve događaje se mogu pronaći na prodajnim mestima Gigs tix-a i na sajtu. Po aktuelnoj ceni, ulaznice mogu da se kupe do 12. januara, a u ponedeljak, 13. januara ulaznice za sve događaje poskupljuju. Takođe, u ponedeljak, 13. januara, prodaja ulaznica na Gigs tix prodajnim mestima će trajati do 17 časova.\nSve informacije o izvođačima, satnici, lokacijama, prodaji ulaznica mogu se pronaći na sajtu i na društvenim mrežama.\ndoček evropska prestonica kulture koncert nova godina Novi Sad praznici